open-index/open-wikipedia-markdown huggingface dataset:
നോർമ മക്കോർവി

" **ജെയ്ൻ റോ** " എന്ന ഓമനപ്പേരിൽ അറിയപ്പെടുന്ന **നോർമ ലീ നെൽസൺ മക്കോർവി** (സെപ്റ്റംബർ 22, 1947 - ഫെബ്രുവരി 18, 2017), *[[റോയ് വി. വേഡ്|റോയ് വി]]* വേഡ് എന്ന അമേരിക്കൻ നിയമക്കേസിലെ വാദിയായിരുന്നു . ഗർഭച്ഛിദ്രം നിരോധിക്കുന്ന വ്യക്തിഗത സംസ്ഥാന നിയമങ്ങൾ ഭരണഘടനാ വിരുദ്ധമാണെന്ന് 1973 ൽ യുഎസ് സുപ്രീം കോടതി കേസ് ആയിരുന്നു അത് 

പിന്നീട് അവളുടെ ജീവിതത്തിൽ, നോർമ ഒരു ഇവാഞ്ചലിക്കൽ പ്രൊട്ടസ്റ്റന്റ് ആയിത്തീർന്നു, അവളുടെ ശേഷിക്കുന്ന വർഷങ്ങളിൽ ഒരു റോമൻ കത്തോലിക്കായും ഗർഭച്ഛിദ്ര വിരുദ്ധ പ്രസ്ഥാനത്തിൽ പങ്കെടുത്തു.  *റോയിലെ* അവളുടെ പങ്കാളിത്തം "[അവളുടെ] ജീവിതത്തിലെ ഏറ്റവും വലിയ തെറ്റ്" എന്ന് നോർമപറഞ്ഞു.  എന്നിരുന്നാലും, നിക്ക് സ്വീനി പ്രസിദ്ധീകരിച്ച *എകെഎ ജെയ്ൻ റോ* എന്ന ഡോക്യുമെന്ററിയിൽ, " മരണക്കിടക്കയിലെ കുമ്പസാരം "എന്ന് വിളിച്ച അഭിമുഖസംഭാഷണത്തിൽ , "ഒരിക്കലും ഗർഭച്ഛിദ്ര വിരുദ്ധ പ്രസ്ഥാനത്തെ ശരിക്കും പിന്തുണച്ചിട്ടില്ല" എന്നും ഗർഭച്ഛിദ്രത്തിനെതിരായ പ്രസ്ഥവനകൾക്ക് പ്രതിഫലം കിട്ടിയിട്ടുണ്ടെന്നും നോർമ പറഞ്ഞു. 

## ആദ്യകാലജീവിതം
ലൂസിയാനയിലെ സിംസ്‌പോർട്ടിൽ ജനിച്ച നോർമ  തന്റെ ബാല്യകാലം പോയന്റ് കൂപ്പി പാരിഷിലെ ലെറ്റ്‌സ്‌വർത്തിലുള്ള കുടുംബ വസതിയിൽ ചെലവഴിച്ചു.  പിന്നീട് അവളുടെ കുട്ടിക്കാലത്ത്, കുടുംബം ഹൂസ്റ്റണിലേക്ക് മാറി. മക്കോർവിയുടെ പിതാവ്, ടിവി റിപ്പയർമാൻ ഒലിൻ നെൽസൺ, മക്കോർവിക്ക് 13 വയസ്സുള്ളപ്പോൾ കുടുംബം ഉപേക്ഷിച്ചു, അവളുടെ മാതാപിതാക്കൾ പിന്നീട് വിവാഹമോചനം നേടി.   അവളെയും അവളുടെ മൂത്ത സഹോദരനെയും വളർത്തിയത് അക്രമാസക്തയായ മദ്യപാനിയായ അവരുടെ അമ്മ മേരി (നീ ഗൗട്രിയോക്സ്)  ആണ്. മക്കോർവിയുടെ പിതാവ് 1995 ഡിസംബർ 28 ന് മരിച്ചു. മക്കോർവിയുടെ അമ്മ പെന്തക്കോസ്‌തുകാരിയായി വളർന്നുവെങ്കിലും മക്കോർവിയുടെ പിതാവ് അവളെയും കുടുംബത്തെയും യഹോവയുടെ സാക്ഷികളായി നയിച്ചു. 

## റഫറൻസുകൾ
സഭാരത്നം അരുൾകുമാരൻ

ശ്രീലങ്കൻ തമിഴ് ഭിഷഗ്വരൻ,  റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെയും ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്‌സ്റ്റട്രിക്‌സിന്റെയും മുൻ പ്രസിഡന്റും ബ്രിട്ടീഷ് മെഡിക്കൽ അസോസിയേഷന്റെ തിരഞ്ഞെടുക്കപ്പെട്ട പ്രസിഡന്റും എന്നീ നിലകളിൽ പ്രശസ്തനാണ് **സർ സബരത്‌നം അരുൾകുമാരൻ**. ഇംഗ്ലീഷ്:**Sir Sabaratnam Arulkumaran**

## ആദ്യകാല ജീവിതവും കുടുംബവും
1948 ലാണ് അരുൾകുമാരൻ ജനിച്ചത്.   ജാഫ്ന കോ-ഓപ്പറേറ്റീവ് സൊസൈറ്റിയുടെ ഡയറക്ടറായിരുന്ന കെ.സഭാരത്നത്തിന്റെയും ജ്ഞാനംബികയുടെയും മകനായിരുന്നു.   വടക്കൻ സിലോണിലെ കണ്ഠർമാടം സ്വദേശിയായിരുന്നു അദ്ദേഹം.  ജാഫ്ന സെൻട്രൽ കോളേജിലും തെല്ലിപ്പളൈയിലെ മഹാജന കോളേജിലുമായിരുന്നു വിദ്യാഭ്യാസം.    

സ്കൂളിനുശേഷം 1968  ൽ സിലോൺ യൂണിവേഴ്സിറ്റിയിൽ ചേർന്ന അദ്ദേഹം 1972  ൽ എംബിബിഎസ് ബിരുദം  . തുടർന്ന് സർവ്വകലാശാലയിൽ നിന്ന് ശിശുാരോഗ്യത്തിൽ ഡിപ്ലോമ നേടി.  തുടർന്ന് സിംഗപ്പൂർ നാഷണൽ യൂണിവേഴ്‌സിറ്റിയിൽ ചേർന്ന് അവിടെ നിന്ന് എംഡിയും പിഎച്ച്ഡിയും നേടി.  തുടർന്ന് അദ്ദേഹം റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെയും എഡിൻബറോയിലെ റോയൽ കോളേജ് ഓഫ് സർജൻസിന്റെയും ഫെലോ ആയി. 

## ഔദ്യോഗിക ജീവിതം

### സിംഗപൂരിൽ
അരുൾകുമാരൻ 1982-ൽ സിംഗപ്പൂർ നാഷണൽ യൂണിവേഴ്സിറ്റിയിൽ അധ്യാപകനായി ചേർന്നു.   ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറും (1993-1997) ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗം മേധാവിയുമായിരുന്നു (1995-1997).   സിംഗപ്പൂരിൽ ജോലി ചെയ്യുന്ന സമയത്ത് അരുൾകുമാരൻ അമേരിക്ക, സ്വീഡൻ, ഫ്രാൻസ് എന്നിവിടങ്ങളിലും ഗവേഷണം നടത്തി. 

### യു.കെ. യിൽ
മറ്റ് കുടുംബാംഗങ്ങളുമായി കൂടുതൽ അടുക്കാൻ അരുൾകുമാരൻ 1997 ൽ യുണൈറ്റഡ് കിംഗ്ഡത്തിലേക്ക് താമസം മാറി.  ഇവിടെ, നോട്ടിംഗ്ഹാം സർവകലാശാലയിൽ (1997-2001) ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറും സതേൺ ഡെർബിഷയർ അക്യൂട്ട് ഹോസ്പിറ്റൽ എൻഎച്ച്എസ് ട്രസ്റ്റിന്റെ (1997-2001) നോൺ എക്‌സിക്യൂട്ടീവ് ഡയറക്ടറുമായിരുന്നു.   അരുൾകുമാരൻ 2001 മുതൽ 2013 വരെ ലണ്ടൻ യൂണിവേഴ്‌സിറ്റിയിലെ സെന്റ് ജോർജ്സിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറും മേധാവിയുമായിരുന്നു   .

അരുൾകുമാരൻ ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്‌സ്റ്റട്രിക്‌സിന്റെ ട്രഷററും (1997-2003), അതിന്റെ സെക്രട്ടറി ജനറലും (2003-2006), 2012 മുതൽ അതിന്റെ പ്രസിഡന്റുമാണ്.     2007 മുതൽ  2010 വരെ റോയൽ കോളേജ് ഓഫ്  ആൻഡ് ഗൈനക്കോളജിസ്റ്റുകളുടെ പ്രസിഡന്റായി സേവനമനുഷ്ഠിക്കുന്നതിന് മുമ്പ് അദ്ദേഹം വൈസ് പ്രസിഡന്റായി സേവനമനുഷ്ഠിച്ചു. 2012 ജൂണിൽ, 2013-2014 ലെ ബ്രിട്ടീഷ് മെഡിക്കൽ അസോസിയേഷന്റെ പ്രസിഡന്റായി അദ്ദേഹം തിരഞ്ഞെടുക്കപ്പെട്ടു.  

## പ്രസിദ്ധീകരണങ്ങൾ
അരുൾകുമാരൻ 1998 മുതൽ *[[Best Practices and Research in Clinical Obstetrics and Gynaecology|ക്ലിനിക്കൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ ബെസ്റ്റ് പ്രാക്ടീസുകളുടെയും റിസർച്ചിന്റെയും]]* എഡിറ്റർ-ഇൻ-ചീഫ് ആണ്  . 24 പുസ്തകങ്ങളും 240 ലേഖനങ്ങളും 150 ലധികം പുസ്തക അധ്യായങ്ങളും അദ്ദേഹം എഴുതുകയോ എഡിറ്റ് ചെയ്യുകയോ ചെയ്തിട്ടുണ്ട്.  2009 ജൂണിൽ മെഡിസിനിലെ അദ്ദേഹത്തിന്റെ സേവനങ്ങൾക്ക് നൈറ്റ് ബാച്ചിലറായി നിയമിതനായി.  

## റഫറൻസുകൾ
ലെസ്ലി റീഗൻ

**ഡേം ലെസ്ലി ലെസ്ലി**  (ജനനം 8 മാർച്ച് 1956)  ഒരു ബ്രിട്ടീഷ് ഗൈനക്കോളജിസ്റ്റും ലണ്ടനിലെ ഇംപീരിയൽ കോളേജിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറും സെന്റ് മേരീസ് ഹോസ്പിറ്റലിലെ ഇംപീരിയൽ കോളേജ് ഹെൽത്ത്‌കെയർ എൻഎച്ച്എസ് ട്രസ്റ്റിലെ ഓണററി കൺസൾട്ടന്റുമാണ്. 2016-2019 കാലഘട്ടത്തിൽ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെ പ്രസിഡന്റായിരുന്നു അവർ - ഈ റോൾ വഹിക്കുന്ന രണ്ടാമത്തെ വനിതയും അറുപത്തിനാല് വർഷത്തിനിടെ ആദ്യത്തേതും.

2020-ൽ അവർ വെൽബീയിംഗ് ഓഫ് വുമൺ ചെയർപേർസൺ ആയി.  2022-ൽ, ഇംഗ്ലണ്ടിലെ സർക്കാരിന്റെ ആദ്യത്തെ വനിതാ ആരോഗ്യ അംബാസഡറായി ഡാം ലെസ്ലിയെ നിയമിച്ചു. 

രാജ്യത്ത് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ ഒരു ചെയർ വഹിക്കുന്ന ആദ്യത്തെ വനിതയാണ് പ്രൊഫസർ ലെസ്ലി. കഴിഞ്ഞ ദശകത്തിൽ ലോകത്തിലെ ഏറ്റവും വലിയ മിസ്കാരേജ് ക്ലിനിക്ക് സ്ഥാപിക്കാൻ അവർ പ്രവർത്തിച്ചിട്ടുണ്ട്.

## വിദ്യാഭ്യാസവും പരിശീലനവും
ലെസ്ലി റീഗൻ 1980-ൽ ലണ്ടനിലെ റോയൽ ഫ്രീ ഹോസ്പിറ്റലിൽ നിന്ന് ബിരുദം നേടി, കേംബ്രിഡ്ജിലെ അഡൻബ്രൂക്ക് ഹോസ്പിറ്റലിൽ പ്രസവചികിത്സയിലും ഗൈനക്കോളജിയിലും രജിസ്ട്രാറായി. മെഡിക്കൽ റിസർച്ച് കൗൺസിലിന്റെ എംബ്രിയോ ആന്റ് ഗമെറ്റ് റിസർച്ച് ഗ്രൂപ്പിലേക്കുള്ള ഒരു സെക്കണ്ട്‌മെന്റിന് ശേഷം അവർഒരു എംഡി തീസിസ് രചിച്ചു.  അഡൻബ്രൂക്കിൽ പഠിക്കുമ്പോൾ , കേംബ്രിഡ്ജിലെ ഗിർട്ടൺ കോളേജിൽ ടീച്ചിംഗ് ഫെലോയും മെഡിസിനിൽ സ്റ്റഡീസ് ഡയറക്ടറുമായിരുന്നു. 

## ഔദ്യോഗിക ജീവിതം
എംഡി ലഭിച്ച ശേഷം ലെസ്ലി കേംബ്രിഡ്ജിൽ നിന്ന് ലണ്ടനിലേക്ക് താമസം മാറ്റി, സെന്റ് മേരീസ് ഹോസ്പിറ്റലിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ കൺസൾട്ടന്റും സീനിയർ ലക്ചററും ആയി, അവിടെ അവർ ഇപ്പോൾ ചെയർ ആണ്.  യുകെയിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ അദ്ധ്യക്ഷയായ ആദ്യ വനിതകളിൽ ഒരാളായിരുന്നു അവർ.   മാർഗരറ്റ് ഫെയർലിയാണ്  ആദ്യ വനിത. (1891-1963), 1940 -ൽ ഡണ്ടി സർവകലാശാലയിൽ ഒബ്‌സ്റ്റട്രിക്‌സ് & ഗൈനക്കോളജി പ്രൊഫസറായി നിയമിക്കപ്പെട്ടു.

2016-ൽ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിന്റെ പ്രസിഡന്റായി ലെസ്ലി തിരഞ്ഞെടുക്കപ്പെട്ടു, ഈ സ്ഥാനം വഹിക്കുന്ന രണ്ടാമത്തെ വനിതയും 64 വർഷത്തിനിടെ ആദ്യത്തേതുമാണ്.  തന്റെ ആദ്യ പ്രസിഡന്റ് പ്രസംഗത്തിൽ, സുരക്ഷിതമായ ഗർഭധാരണത്തിന് ആരോഗ്യകരമായ ജീവിതശൈലിയുടെ പ്രാധാന്യത്തെക്കുറിച്ചും അമിതവണ്ണത്തിന്റെ അപകടസാധ്യതകളെക്കുറിച്ചും അവർ ചർച്ച ചെയ്തു. 

## റഫറൻസുകൾ
ഹോണോറിയ അക്കോസ്റ്റ-സിസൺ

**ഹോണോറിയ അക്കോസ്റ്റ-സിസൺ** (ജീവിതകാലം: 30 ഡിസംബർ 1888-19 ജനുവരി 1970) ഒരു വൈദ്യശാസ്ത്ര ഡോക്ടറായ ആദ്യത്തെ ഫിലിപ്പിനോ വനിതയാണ്.

## ജീവചരിത്രം
ഫിലിപ്പീൻസിൽ ജനിച്ച അവർ 1909 -ൽ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് ബിരുദം നേടി.   1910-ൽ മനിലയിലെ ഫിലിപ്പൈൻ ജനറൽ ഹോസ്പിറ്റലിന്റെ മേധാവിയെ അവർ വിവാഹം കഴിക്കുകയും, അവിടെ ആദ്യം പ്രസവചികിത്സയിൽ അസിസ്റ്റൻഢെ എന്ന നിലയിൽ ജോലി നേടുകയും ചെയ്തു.  പിന്നീട് മനിലയിലെ സെന്റ് പോൾസ് ആശുപത്രിയിൽ പ്രസവചികിത്സയിൽ ആദ്യമായി ഒരു അസിസ്റ്റന്റായി പ്രവർത്തിക്കുകയും തുടർന്ന് 1914- ൽ ഫിലിപ്പീൻസ് സർവകലാശാലയിൽ ഫാക്കൽറ്റി അംഗമായി ചേരുകയും ചെയ്തു.  1940 ആയപ്പോഴേക്കും അവർ പ്രസവചികിത്സയുടെയും ഗൈനക്കോളജിയുടെയും പ്രൊഫസറും അവിടെ പ്രസവചികിത്സ വിഭാഗം മേധാവിയുമായിരുന്നു.

ഗർഭാവസ്ഥയിലെ ട്രോഫോബ്ലാസ്റ്റിക് രോഗങ്ങളെക്കുറിച്ചും പ്രീ-എക്ലാമ്പ്സിയയെക്കുറിച്ചുമുള്ള ഗവേഷണത്തിന് അവർ അന്താരാഷ്ട്രതലത്തിൽ അറിയപ്പെടുന്നു. 

## പുരസ്കാരങ്ങളും ബഹുമതികളും

* 1955-ൽ രാഷ്ട്രപതി മെഡൽ
* 1959-ൽ പെൻസിൽവാനിയയിലെ വനിതാ മെഡിക്കൽ കോളേജിൽ നിന്നുള്ള സ്വർണ്ണ മെഡൽ
* 1959-ൽ ഫിലിപ്പൈൻ വിമൻസ് മെഡിക്കൽ അസോസിയേഷനിൽ നിന്നുള്ള ഏറ്റവും മികച്ച വനിതാ ഫിസിഷ്യൻ. 
* 1978-ൽ ഫിലിപ്പീൻസ് അവളുടെ പേരും മുഖവുമുള്ള  ഒരു സ്മാരക സ്റ്റാമ്പ് പുറത്തിറക്കി. 

## റഫറൻസുകൾ
ആനി ലോവ്റി അലക്സാണ്ടർ

**ആനി ലോറി അലക്സാണ്ടർ** (ജീവിതകാലം: ജനുവരി 10, 1864ഒക്ടോബർ 15, 1929) ഒരു അമേരിക്കൻ ഭിഷഗ്വരയും അദ്ധ്യാപകയുമായിരുന്നു. അമേരിക്കൻ ഐക്യനാടുകളുടെ ദക്ഷിണമേഖലയിൽ വൈദ്യശാസ്ത്ര ലൈസൻസ് ലഭിച്ച ആദ്യത്തെ വനിതാ ഡോക്ടറായിരുന്നു അവർ.

## ജീവചരിത്രം
1864 ജനുവരി 10-ന് വടക്കൻ കരോലിനയിലെ മെക്ലെൻബർഗ് കൗണ്ടിയിലെ കൊർണേലിയസ് പട്ടണത്തിനടുത്താണ് ആനി ജനിച്ചത്. ജോൺ ബ്രെവാർഡ് അലക്സാണ്ടറിന്റെയും ആൻ വാൾ ലോറിയുടെയും ആറ് മക്കളിൽ ഒരാളായിരുന്ന അവൾ, റവ. ആനി ക്രെയ്ഗ്ഹെഡിന്റെയും റവ. ഡേവിഡ് കാൾഡ്വെലിന്റെയും പിൻഗാമിയായിരുന്നു.

വൈദ്യശാസ്ത്രത്തിൽ പഠനം നടത്തുന്നതിൽ ഒരു ഡോക്റ്ററായിരുന്ന പിതാവ് പ്രചോദനം നൽകി. അദ്ദേഹത്തിന്റെ ഒരു രോഗി സ്ത്രീയാതിനാലും ഡോക്റ്റർ പുരുഷനായതിനാലും ചികിത്സ നിഷേധിക്കുന്ന ചില സന്ദർഭങ്ങൾ ഉണ്ടായതോടെ രോഗി മരിക്കാനിടയായി. ഇത് ആന്നിയിൽ വൈദ്യശാസ്ത്രം പഠിക്കുന്നതിന് പ്രധാന പ്രചോദനത്തിനിടയാക്കി.

ഒരു സ്വകാര്യ അദ്ധ്യാപകനും അവളുടെ പിതാവും ചേർന്നാണ് ആദ്യകാല വിദ്യാഭ്യാസം നൽകിയത്. പിന്നീട്, പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു. 1884-ൽ ബഹുമതികളോടെ അവിടെനിന്ന് ബിരുദം നേടി. അടുത്ത വർഷം മേരിലാൻഡ് ബോർഡ് ഓഫ് മെഡിക്കൽ എക്സാമിനേഴ്‌സിൽ നിന്ന് വൈദ്യശാസ്ത്രം പരിശീലിക്കുന്നതനുള്ള ലൈസൻസ് നേടിുകയും വിമൻസ് മെഡിക്കൽ കോളേജിൽ അനാട്ടമിയുടെ അസിസ്റ്റന്റ് ടീച്ചറായി ജോലി നേടുകയും ചെയതു. 1887-ൽ മെക്ലെൻബർഗ് കൗണ്ടിയിൽ വൈദ്യശാസ്ത്രം പരിശീലിക്കാനായി മടങ്ങിയ അവൾ  1889- ൽ നോർത്ത് കരോലിനയിലെ ഷാർലറ്റിൽ ഒരു വീട് വാങ്ങി. 1911  ൽ ഒരു കാർ വാങ്ങുന്നത് വരെ അവൾ ഒരു കുതിരവണ്ടിയിൽ ചുറ്റിക്കറങ്ങിക്കൊണ്ട് തന്റെ പരിശീലനം മെല്ലെ കെട്ടിപ്പടുത്തു.

ആനി ന്യൂയോർക്ക് പോളിക്ലിനിക്കിൽ ബിരുദാനന്തര ബിരുദം ചെയ്തു. അക്കാലത്ത് അപൂർവമായതിനാൽ, 1800-കളുടെ അവസാനംവരെ സ്ത്രീ ഡോക്ടർമാർ പൊതുവെ അംഗീകരിക്കപ്പെട്ടിരുന്നില്ല. അവളുടെ പ്രവൃത്തി അവളുടെ ബന്ധുക്കളിൽ ചിലരെ ഞെട്ടിച്ചു, അവരുടെ സാന്നിധ്യത്തിൽ അവളുടെ പേര് പരാമർശിക്കരുതെന്നുപോലും അവർ ആവശ്യപ്പെട്ടു. 

ഇരുപത്തിമൂന്ന് വർഷക്കാലം അവർ പ്രെസ്ബിറ്റീരിയൻ കോളേജ് ഫോർ വുമണിൽ (ഇപ്പോൾ ക്യൂൻസ് യൂണിവേഴ്സിറ്റി ഓഫ് ഷാർലറ്റ് എന്നറിയപ്പെടുന്നു) വൈദ്യനായിരുന്നു. ആനിയുടെ കാലത്ത് ഷാർലറ്റിൽ  മലേറിയയും ടൈഫോയ്ഡ് പനിയും കൊക്കപ്പുഴുവിന്റെ ബാധയും  പൊട്ടിപ്പുറപ്പെട്ടിരുന്നു . 

ഒന്നാം ലോകമഹായുദ്ധസമയത്ത് കരസേനയിലെ ആദ്യത്തെ ലെഫ്റ്റനന്റായിരുന്നു ആനി  ഷാർലറ്റിലെ ക്യാമ്പ് ഗ്രീനിൽ ആക്ടിംഗ് അസിസ്റ്റന്റ് സർജനായി നിയമിക്കപ്പെട്ടു, അവിടെ അവർ സ്കൂൾ കുട്ടികളുടെ മെഡിക്കൽ പരിശോധന നടത്തുകയും 1918-ലെ ഫ്ലൂ പാൻഡെമിക് വരുത്തിയ നാശത്തെ അഭിമുഖീകരിക്കുകയും ചെയ്തു. 

മെക്‌ലെൻബർഗ് മെഡിക്കൽ സൊസൈറ്റിയുടെ പ്രസിഡന്റായി സേവനമനുഷ്ഠിച്ച അവർ യുണൈറ്റഡ് ഡോട്ടേഴ്‌സ് ഓഫ് കോൺഫെഡറസി, ഷാർലറ്റ് വുമൺസ് ക്ലബ്, ഡോട്ടേഴ്‌സ് ഓഫ് ദി അമേരിക്കൻ റെവല്യൂഷൻ എന്നിവയിൽ അംഗമായിരുന്നു. 

ആനി 1929 ഒക്ടോബർ 15-ന് ഷാർലറ്റിൽ ഒരു രോഗിയിൽ നിന്ന് ന്യൂമോണിയ ബാധിച്ച് മരിച്ചു . 

2022-ൽ നോർത്ത് കരോലിനയിലെ ഷാർലറ്റിലെ ലിറ്റിൽ ഷുഗർ ക്രീക്കിന് സമീപം ജെയ്ൻ ഡിഡെക്കർ ഡോ.ആനിയുടെ പ്രതിമ സ്ഥാപിച്ചു.  

## റഫറൻസുകൾ

വർഗ്ഗം:1864-ൽ ജനിച്ചവർ
വർഗ്ഗം:1929-ൽ മരിച്ചവർ
മേരി ഹാൾട്ടൺ

**മേരി ഗെർട്രൂഡ് ഹാൾട്ടൺ** (ജീവിതകാലം: 1878-1948)) ഒരു അമേരിക്കൻ പാത്തോളജിസ്റ്റ്, ഗൈനക്കോളജിസ്റ്റ്, പ്രസവചികിത്സക, സ്ത്രീകളുടെ ആരോഗ്യ പ്രവർത്തക വോട്ടവകാശവാദി എന്നീ നിലകളിൽ പ്രശസ്തയായ വനിതയായിരുന്നു. അമേരിക്കൻ ഐക്യനാടുകളിൽ ജനന നിയന്ത്രണത്തെ കൂടുതൽ നിയമവിധേയമാക്കുന്നതിനായി, ആദ്യകാല ഗർഭാശയ ഉപകരണ (IUD)  സാങ്കേതികവിദ്യയെക്കുറിച്ചുള്ള ഗവേഷണം പ്രസിദ്ധീകരിക്കുന്നതിനായി അവൾ പോരാടി. ഹാർവാർഡ് മെഡിക്കൽ സ്കൂൾ ഫാക്കൽറ്റിയിലേക്ക് നിയമിതയായ ആദ്യ വനിതയായിരുന്നു അവർ.

## ആദ്യകാല ജീവിതം
കാലിഫോർണിയയിലെ സാൻ ഫ്രാൻസിസ്കോയിൽ മേരി ഗൺ ഹാൾട്ടണിന്റെയും ഡോ. റിച്ചാർഡ് ജെ. ഹാൾട്ടണിന്റെയും മകളായി മേരി ജി. ഹാൾട്ടൺ 1878-ൽ ജനിച്ചു. അവളുടെ അച്ഛൻ അയർലണ്ടിലെ ഡബ്ലിനിലാണ് ജനിച്ചത്. യൂണിവേഴ്സിറ്റി ഓഫ് കാലിഫോർണിയയിലും പിന്നീട് സ്റ്റാൻഫോർഡ് യൂണിവേഴ്സിറ്റിയുടെ കൂപ്പർ മെഡിക്കൽ കോളേജിലും ചേർന്ന അവർ 1900 ജൂൺ 5-ന് വൈദ്യശാസ്ത്ര ബിരുദം നേടി.

## കരിയർ
ബിരുദാനന്തരം അവൾ സെന്റ് ഫ്രാൻസിസ് മെമ്മോറിയൽ ഹോസ്പിറ്റൽ, സെന്റ് ലൂക്ക്സ് ഹോസ്പിറ്റൽ, സാൻഫ്രാൻസിസ്കോയിലെ സതേൺ പസഫിക് ഹോസ്പിറ്റൽ എന്നിവിടങ്ങളിൽ പതോളജിസ്റ്റായി ജോലി ചെയ്തു. 1906 ആയപ്പോഴേക്കും അവർ ന്യൂയോർക്ക് സിറ്റിയിലേക്ക് താമസം മാറുകയും സ്വന്തം മെഡിക്കൽ പ്രാക്ടീസ് ആരംഭിക്കുകയും ചെയ്തു. ന്യൂയോർക്ക് സിറ്റിയിൽ, ഹാൾട്ടൺ സഫ്രജിസ്റ്റ് പ്രസ്ഥാനത്തിൽ ചേരുകയും ഒരു ഫെമിനിസ്റ്റ് നേതാവായി മാറുകയും ചെയ്തു.

## മരണം
1948 ജനുവരി 25-ന് ന്യൂയോർക്ക് സിറ്റിയിലെ സ്റ്റാറ്റൻ ഐലൻഡിലെ ഡോക്‌ടേഴ്‌സ് ഹോസ്പിറ്റലിൽ വെച്ച് നീണ്ടകാലത്തെ അസുഖത്തെ തുടർന്ന് ഹാൾട്ടൺ അന്തരിച്ചു. മരണസമയത്ത് അവർക്ക് 69 വയസ്സായിരുന്നു. അവരുടെ മരണശേഷം, കൂടുതൽ സ്ത്രീകളെ വൈദ്യശാസ്ത്രം പഠിക്കാൻ സഹായിക്കുന്നതിനായി NYU–ബെല്ലെവ്യൂ മെഡിക്കൽ സെന്ററിലെ *ഡോ. മേരി ഹാൾട്ടൺ സ്റ്റുഡന്റ് ലോൺ ഫണ്ടിലേക്ക്* ഈക്വൽ റൈറ്റ്സ് ഫോർ ബേബീസ് ഫണ്ട് വഴിതിരിച്ചുവിട്ടിരുന്നു.

## അവലംബം
ഒറിയാന ആൻഡ്രൂസ്

**ഒറിയാന മൂൺ ആൻഡ്രൂസ്** (1834  1883) ഒരു അമേരിക്കൻ ഡോക്ടറായിരുന്നു, അമേരിക്കയിൽ ആദ്യമായി മെഡിക്കൽ ബിരുദം നേടിയ സ്ത്രീകളിൽ ഒരാളായിരുന്നു. അമേരിക്കൻ ആഭ്യന്തരയുദ്ധകാലത്ത് കോൺഫെഡറേറ്റ് ആർമിയുടെ ഡോക്ടറായി സേവനമനുഷ്ഠിച്ചു.

## ബാല്യകാലം
1834-ൽ വെർജീനിയയിലെ ആൽബെമാർലെ കൗണ്ടിയിൽ ഒരു തോട്ടം കുടുംബത്തിൽ ജനിച്ച ഒറിയാന ആൻഡ്രൂസ് (നീ മൂൺ) ചെറുപ്പം മുതലേ വൈദ്യശാസ്ത്രം പഠിക്കാൻ തീരുമാനിച്ചു.

## വിദ്യാഭ്യാസം
അവർ ട്രോയ് ഫീമെയിൽ സെമിനാരിയിൽ (ഇപ്പോൾ എമ്മ വില്ലാർഡ് സ്കൂൾ ) ചേർന്നു, അത് പെൻസിൽവാനിയയിലെ ഫീമെയിൽ മെഡിക്കൽ കോളേജിൽ (ഇപ്പോൾ വുമൺസ് മെഡിക്കൽ കോളേജ് ഓഫ് പെൻസിൽവാനിയ ) പോകാൻ അനുവദിക്കുന്നതിന് ശാസ്ത്രത്തിലും ഗണിതത്തിലും ആവശ്യമായ കോഴ്സുകൾ നൽകി. ഇത് കോളേജിലെ വിദ്യാർത്ഥികളുടെ നാലാമത്തെ പ്രവേശനത്തിലായിരുന്നു, വിർജീനിയയിൽ നിന്ന് പങ്കെടുത്ത ആദ്യത്തെ വനിതയും ദക്ഷിണ യുണൈറ്റഡ് സ്റ്റേറ്റ്സിൽ നിന്നുള്ള മൂന്നാമത്തെ വനിതയും ആൻഡ്രൂസ് ആയിരുന്നു. 

## ഔദ്യോഗിക ജീവിതം
അവളുടെ പ്രബന്ധം 1856-ൽ സമർപ്പിച്ചു, അടുത്ത വർഷം ബിരുദദാനവും നടന്നു. അക്കാലത്ത്, അമേരിക്കയിൽ മെഡിക്കൽ ബിരുദം നേടിയ 38 സ്ത്രീകളിൽ ഒരാളായിരുന്നു അവർ. 1861-ൽ അമേരിക്കൻ ആഭ്യന്തരയുദ്ധം ആരംഭിക്കുന്നതിന് മുമ്പ് വടക്കേ അമേരിക്കയിലേക്ക് മടങ്ങുന്നതിന് മുമ്പ് അവൾ മിഡിൽ ഈസ്റ്റിലും യൂറോപ്പിലും രണ്ട് വർഷം യാത്ര ചെയ്തു. അവൾ വിർജീനിയയിലെ സൈനിക മേധാവികൾക്ക് കത്തെഴുതി, കോൺഫെഡറേറ്റ് സ്റ്റേറ്റ്സ് ഓഫ് അമേരിക്കയുടെ യുദ്ധശ്രമങ്ങൾക്ക് തന്റെ കഴിവുകൾ വാഗ്ദാനം ചെയ്തു. 

വിർജീനിയ സർവകലാശാലയിലെ ഒരു താൽക്കാലിക ആശുപത്രിയിൽ നഴ്‌സുമാരുടെ ഒരു ടീമിന്റെ സൂപ്രണ്ടായി ജോലി ചെയ്യുകയായിരുന്നു അവർ. ബ്രിഗേഡിയർ ജനറൽ ഫിലിപ്പ് സെന്റ് ജോർജ് കോക്കെക്ക് മുന്നിലേക്ക് മാറ്റണമെന്ന് ആവശ്യപ്പെട്ട് അവൾ കത്തെഴുതി, പിന്തുണച്ചുകൊണ്ട് സഹോദരി ലോട്ടി മൂണും അദ്ദേഹത്തിന് കത്തെഴുതി. 1861 നവംബറിൽ ഡോ. ജോൺ സമ്മർഫീൽഡ് ആൻഡ്രൂസിനെ വിവാഹം കഴിച്ചപ്പോഴും അവൾക്ക് മാറ്റം നൽകിയില്ല. പകരം ഒറിയാന സർവീസ് ഉപേക്ഷിച്ചു. അവർ വിർജീനിയയിലെ റിച്ച്മണ്ടിലേക്ക് മാറി ഒരു കോൺഫെഡറേറ്റ് ആർമി ആശുപത്രിയിൽ ജോലി ചെയ്തു. അടുത്ത വർഷം തന്റെ ആദ്യ മകനെ പ്രസവിക്കുന്നതിനായി അവൾ ആൽബെമാർലെ കൗണ്ടിയിൽ തിരിച്ചെത്തി. 

യുദ്ധത്തിനുശേഷം അവർ ടെന്നസിയിലേക്ക് താമസം മാറ്റി, എന്നാൽ കു ക്ലക്സ് ക്ലാനുമായുള്ള വഴക്കിനെത്തുടർന്ന് അവർ അൽബെമാർലെ അവൾ ജനിച്ച കൗണ്ടിയിൽ തിരിച്ചെത്തി, ദമ്പതികൾ ഒരു സംയുക്ത മെഡിക്കൽ പ്രാക്ടീസ് സ്ഥാപിച്ചു. 1883  ൽ ഒറിയാന കാൻസർ ബാധിച്ച് മരിച്ചു. അവളുടെ മരണസമയത്ത്, ദമ്പതികൾക്ക് ആറ് ആൺമക്കളുണ്ടായിരുന്നു, എന്നിരുന്നാലും ആറ് കുട്ടികളും കുട്ടിക്കാലത്ത് മരിച്ചു. 

## റഫറൻസുകൾ
സലേനി ആംസ്ട്രോങ്-ഹോപ്കിൻസ്

**സലേനി ആംസ്ട്രോംഗ്-ഹോപ്കിൻസ്** (ജനനം ജനുവരി 21, 1855), ജനിച്ച **സലേനി ആംസ്ട്രോംഗ്**, ചിലപ്പോൾ സലീനി **ആംസ്ട്രോംഗ്-ഹോപ്കിൻസ്** , കനേഡിയൻ വംശജയായ അമേരിക്കൻ ഭിഷഗ്വരയും മെഡിക്കൽ മിഷനറിയും എഴുത്തുകാരിയുമായിരുന്നു.

## ആദ്യകാല ജീവിതവും വിദ്യാഭ്യാസവും
വില്യം ലിയോനാർഡ് ആംസ്ട്രോങ്ങിന്റെയും എലിസബത്ത് സമ്മേഴ്സ് ആംസ്ട്രോങ്ങിന്റെയും മകളായി  ഒന്റാറിയോയിലെ ലണ്ടനിലൽ ആണ് സലേനി ആംസ്ട്രോങ് ജനിച്ചത്.  അവളുടെ പിതാവ് അമേരിക്കൻ ആഭ്യന്തരയുദ്ധകാലത്ത് ഒരു യൂണിയൻ ആർമി സർജനായിരുന്നു.  മിഷിഗണിലും നെബ്രാസ്കയിലുമാണ് അവൾ വളർന്നത്. 

സലേനി ഒരു വർഷം നോർത്ത് വെസ്‌റ്റേൺ യൂണിവേഴ്‌സിറ്റിയിൽ ചേർന്നു പഠിച്ചു, 1885-ൽ വുമൺസ് മെഡിക്കൽ കോളേജിലെ പെൻസിൽവാനിയയിൽ നിന്ന് ബിരുദം നേടി, ഫിലാഡൽഫിയ ലൈയിംഗ്-ഇൻ ചാരിറ്റി ഹോസ്പിറ്റലിൽ ഗൈനക്കോളജിയിലും പ്രസവചികിത്സയിലും ഇന്റേൺഷിപ്പ് നേടി.  മൗണ്ട് വെർണൺ ഇൻസ്റ്റിറ്റ്യൂട്ട് ഓഫ് എലോക്യൂഷൻ ആൻഡ് ലാംഗ്വേജിലും പഠിച്ചു. 

## ഔദ്യോഗിക ജീവിതം
സലേനി ഒരു യുവ ഡോക്ടറായി നെബ്രാസ്കയിലെ പ്ലാറ്റ് കൗണ്ടിയിൽ ഒരു അനാഥാലയം സ്ഥാപിക്കുകയും നടത്തുകയും ചെയ്തു. 1886-ൽ അവിവാഹിതയായ ഒരു സ്ത്രീയായി അവർ ഇന്ത്യയിൽ ഒരു മെഡിക്കൽ മിഷനറിയായി, അവളുടെ സഹോദരി വില്ലിമിന എൽ. ആംസ്ട്രോങ്ങിനൊപ്പം   പിന്നീട് അവളുടെ ഭർത്താവായ മെത്തഡിസ്റ്റ് പുരോഹിതനായ ജോർജ്ജ് ആംസ്ട്രോംഗ്-ഹോപ്കിൻസിനൊപ്പം സേവനമനുഷ്ഠിച്ചു. പാകിസ്താനിലെ ഖേത്‌വാദിയിൽ ഒരു ആശുപത്രിയും നഴ്‌സുമാരുടെ പരിശീലന സ്‌കൂളും അവർ സ്ഥാപിക്കുകയും 1887 മുതൽ 1889 വരെ സംവിധാനം ചെയ്യുകയും ചെയ്തു. 1889 മുതൽ 1893 വരെ ലാഹോറിലെ ലേഡി അച്ചിസൺ ഹോസ്പിറ്റലിലും ഹൈദരാബാദിലെ സിന്ധിലെ ഒരു ആശുപത്രിയിലും  ഫിസിഷ്യൻ ആയിരുന്നു.

1893 മുതൽ 1895 വരെ അവൾ ഒമാഹയിലെ ഒരു ആശുപത്രിയിലെ ജീവനക്കാരിയായിരുന്നു. അമേരിക്കയിലെ കോളേജിൽ ചേരാൻ നിരവധി ഇന്ത്യൻ വിദ്യാർത്ഥികളെ അവർ സ്പോൺസർ ചെയ്തു.  ആംസ്ട്രോങ്-ഹോപ്കിൻസസ് 1912-ൽ ബോംബെയിലേക്ക് പോയി. 1918  ൽ ഭർത്താവിന്റെ മരണശേഷം അവർ മിഷൻ ഫീൽഡിൽ നിന്ന് വിരമിച്ചു.

1899-ൽ, ആംസ്ട്രോങ്-ഹോപ്കിൻസ് തന്റെ മേലുദ്യോഗസ്ഥനായ മെത്തഡിസ്റ്റ് ബിഷപ്പ് ജെയിംസ് മിൽസ് തോബർണിനെതിരെ അപവാദത്തിന് കേസ് കൊടുത്തു.  മാനഹാനിക്കായി 1907-ൽ അവൾ അവനെതിരെ വീണ്ടും കേസെടുക്കുകയും $500 അവാർഡ് നേടുകയും ചെയ്തു.   ആംസ്ട്രോങ്-ഹോപ്കിൻസ് തന്റെ ഇന്ത്യൻ രോഗികൾക്ക് വസ്ത്രങ്ങൾ, സ്റ്റോക്കിംഗ്സ്, ഷൂകൾ, തൊപ്പികൾ എന്നിവയ്ക്കായി ആഡംബരമായി ചെലവഴിക്കുന്നുണ്ടെന്ന് തോബേൺ അവകാശപ്പെട്ടിരുന്നു.  1894 മുതൽ അവൾ നെബ്രാസ്കയിൽ മെഡിക്കൽ ലൈസൻസ് നേടിയിരുന്നു,  എന്നാൽ 1903-ൽ വാഷിംഗ്ടൺ ഡിസിയിൽ പ്രാക്ടീസ് ചെയ്യാനുള്ള ലൈസൻസ് നിരസിക്കപ്പെട്ടു, ജില്ലാ മെഡിക്കൽ സൂപ്പർവൈസർമാരുടെ ബോർഡ് അവളുടെ യോഗ്യതാപത്രങ്ങൾ ചോദ്യം ചെയ്യുകയും പരീക്ഷയ്ക്ക് ഇരിക്കാൻ ആവശ്യപ്പെടുകയും ചെയ്തു. 

## സ്വകാര്യജീവിതം
1893-ൽ സലേനി ആംസ്ട്രോങ് ജോർജ്ജ് ഫ്രാങ്ക്ലിൻ ഹോപ്കിൻസിന്റെ (1855-1918) രണ്ടാം ഭാര്യയയി വിവാഹം കഴിച്ചു.  വിവാഹശേഷം ഇരുവരും **ആംസ്ട്രോങ്-ഹോപ്കിൻസ്** എന്ന കുടുംബപ്പേര് ഉപയോഗിച്ചു, ഹൈഫനേറ്റഡ് കുടുംബപ്പേരിലേക്കുള്ള  നിയമപരമായ മാറ്റം 1905  ൽ പ്രധാനവാർത്തകളിൽ ഇടം നേടി. 1926-ൽ, പെൻസിൽവാനിയയിലെ വുമൺസ് മെഡിക്കൽ കോളേജിലെ "നഷ്ടപ്പെട്ട പൂർവ്വ വിദ്യാർത്ഥികളുടെ" പട്ടികയിൽ അവൾ ഉണ്ടായിരുന്നു; അവളുടെ പൂർവ്വ വിദ്യാർത്ഥി അസോസിയേഷന്റെ വിലാസം നഷ്ടപ്പെട്ടു.  അവളുടെ ഇളയ സഹോദരി വില്ലിമിന ലിയോനോറ ആംസ്ട്രോംഗ് പിന്നീട് ജീവിതത്തിൽ അറിയപ്പെട്ടിരുന്നത് ലോസ് ഏഞ്ചൽസ് ആസ്ഥാനമായുള്ള ഒരു ഫിസിഷ്യൻ, എഴുത്തുകാരൻ, പൗരസ്ത്യ മിസ്റ്റിസിസത്തെക്കുറിച്ചുള്ള പ്രഭാഷകൻ എന്നിങ്ങനെയായിരുന്നു. 

## റഫറൻസുകൾ
ആമി സ്റ്റോക്സ് ബാർട്ടൺ

ഒരു പയനിയർ വനിതാ നേത്രരോഗവിദഗ്ദ്ധയായ **ആമി സ്റ്റോക്സ് ബാർട്ടൺ** (ഒക്ടോബർ 1, 1841-മാർച്ച് 19, 1900), 1841 ഒക്ടോബർ 1 ന് കർഷകനായ ജോസഫ് ബാർട്ടന്റെയും റേച്ചൽ ബി. ഇവാൻസിന്റെയും മകളായി  ന്യൂജേഴ്‌സിയിലെ കാംഡൻ കൗണ്ടിയിൽ ജനിച്ചു.

അവർ 1874- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടി, കോളേജുമായി ബന്ധപ്പെട്ട ആശുപത്രിയിൽ ഒരു ടേം സേവനമനുഷ്ഠിച്ച ശേഷം ഫിലാഡൽഫിയയിൽ മെഡിസിൻ പ്രാക്ടീസ് ചെയ്യാൻ തുടങ്ങി. അവർക്ക് നേത്ര ചികിത്സയിൽ താൽപ്പര്യമുണ്ടായി. ലിംഗഭേദം കാരണമുള്ള ചില ബുദ്ധിമുട്ടുകൾക്ക് ശേഷം, അവർ വിൽസ് ഐ ഹോസ്പിറ്റലിൽ ജോലിയിൽ പ്രവേശിച്ചു, 1890-ൽ അദ്ദേഹം രാജിവയ്ക്കുന്നതുവരെ പതിമൂന്ന് വർഷം ജോർജ്ജ് സ്ട്രോബ്രിഡ്ജിനെ സഹായിച്ചു.

1885-1890 കാലഘട്ടത്തിൽ ഒഫ്താൽമോളജിയിൽ ലക്ചററും 1891-1897 കാലഘട്ടത്തിൽ വുമൺസ് മെഡിക്കൽ കോളേജിൽ ഒഫ്താൽമോളജിയുടെ ക്ലിനിക്കൽ പ്രൊഫസറുമായിരുന്നു അവർ.

സ്ത്രീകൾക്ക് പ്രസവചികിത്സയും ഗൈനക്കോളജിയും പഠിപ്പിക്കുന്നതിൽ വളരെയധികം സമ്മർദ്ദം നേരിടുന്നതായി മനസിലാക്കിയ ഡോ. ബാർട്ടൺ ഫിലാഡൽഫിയയിലെ വുമൺസ് കോളേജുമായി ബന്ധപ്പെട്ട് ഒരു ഡിസ്പെൻസറി സ്ഥാപിച്ചു. ഇത് 1895-ൽ 1212 സൗത്ത് തേർഡ് സ്ട്രീറ്റിൽ തുറന്നു, പിന്നീട് 333, 335 വാഷിംഗ്ടൺ അവന്യൂ എന്നിവിടങ്ങളിൽ. ഇത് ആമി എസ്. ബാർട്ടൺ ഡിസ്പെൻസറി എന്നറിയപ്പെട്ടു.

അവൾ ഒരു ഓർത്തഡോക്സ് സുഹൃത്തായിരുന്നു . 1900 മാർച്ച് 19 ന് ഫിലാഡൽഫിയയിൽ അപ്പോപ്ലെക്സി ബാധിച്ച് അവർ അന്തരിച്ചു.

## പുറം കണ്ണികൾ

* ദി ബാർട്ടൺ ഡിസ്പെൻസറി - *ദി എൻസൈക്ലോപീഡിയ ഓഫ് ഗ്രേറ്റർ ഫിലാഡൽഫിയ*

 This article incorporates text from American Medical Biographies, a  publication from 1920, now in the public domain in the United States.
വർഗ്ഗം:വനിതാ നേത്രരോഗവിദഗ്ദ്ധർ
വർഗ്ഗം:1900-ൽ മരിച്ചവർ
വർഗ്ഗം:1841-ൽ ജനിച്ചവർ
വർഗ്ഗം:അമേരിക്കൻ നേത്രരോഗവിദഗ്ധർ
എലിസബത്ത് ബാസ്

ലഘുചിത്രം|Dr. Elizabeth Bass in 1920.
**മേരി എലിസബത്ത് ബാസ്** (ഏപ്രിൽ 5, 1876 - ജനുവരി 26, 1956) ഒരു അമേരിക്കൻ ഫിസിഷ്യനും അദ്ധ്യാപികയും വോട്ടവകാശവാദിയുമായിരുന്നു. എഡിത്ത് ബല്ലാർഡിനൊപ്പം തുലെയ്ൻ യൂണിവേഴ്‌സിറ്റിയിലെ മെഡിക്കൽ വിദ്യാലയത്തിൽ ഫാക്കൽറ്റി അംഗങ്ങളായ രണ്ട് സ്ത്രീകളിൽ ആദ്യത്തേതായിരുന്നു അവർ. ഫിസിഷ്യൻമാരാകാനുള്ള സ്ത്രീകളുടെ ശ്രമങ്ങളെ പ്രോത്സാഹിപ്പിക്കുന്നതിനായി ബാസ് പ്രവർത്തിച്ചു. മുപ്പത് വർഷത്തോളം തുലാനിൽ അവർ ജോലി ചെയ്തു.

## ജീവചരിത്രം
1876 ഏപ്രിൽ 5 ന് മിസിസിപ്പിയിലെ മരിയോൺ കൗണ്ടിയിൽ ജനിച്ച മേരി മാതാപിതാക്കളുടെ എട്ട് മക്കളിൽ ഒരാളായിരുന്നു.  വിഷാദാവസ്ഥയിൽ കുടുംബത്തിന് അവരുടെ സ്വത്ത് നഷ്ടപ്പെട്ടതോടെ, അവർ മിസിസിപ്പിയിലെ ലംബർട്ടണിലേക്ക് താമസം മാറി.  ഒരു അസിസ്റ്റന്റ് ടീച്ചറായി ജോലി ചെയ്യുകയും കൊളംബിയ ഹൈസ്കൂളിൽ ചേരുകയും ചെയ്ത മേരി, അവിടെനിന്ന് 1893-ൽ ബിരുദം നേടി.  സാധാരണ സ്കൂളുകളിൽ നിന്ന് 1892 ലും 1896 ലും ടീച്ചിംഗ് സർട്ടിഫിക്കറ്റും അവർ നേടി.  മിസിസിപ്പിയിലെയും ടെക്‌സാസിലെയും പൊതുവിദ്യാലയങ്ങളിൽ കുറച്ചുകാലം അധ്യാപികയായി ജോലി ചെയ്തു. 

മേരിയുടെ മൂത്ത സഹോദരൻ ചാൾസ് അവളെയും അവളുടെ സഹോദരി കോറയെയും 1899  ൽ ഡോക്ടറാകാൻ പ്രേരിപ്പിച്ചു. എന്നിരുന്നാലും, തെക്കൻ യുണൈറ്റഡ് സ്റ്റേറ്റ്സിലെ സ്കൂളുകൾ ആ സമയത്ത് സ്ത്രീകളെ അവരുടെ മെഡിക്കൽ പ്രോഗ്രാമുകളിലേക്ക് പ്രവേശിപ്പിക്കുകയില്ലായിരുന്നു, അതിനാൽ സഹോദരിമാർ സ്കൂളിൽ ചേരാൻ വടക്കോട്ട് പോയി.  മേരിയും അവളുടെ സഹോദരിയും പെൻസിൽവാനിയയിലെ വുമൺസ് മെഡിക്കൽ കോളേജിൽ പോയി, അവർ 1904-ൽ ബിരുദം നേടി.  ചാൾസ് ബാസിന് ന്യൂ ഓർലിയാൻസിൽ ഒരു സ്വകാര്യ പ്രാക്ടീസ് ഉണ്ടായിരുന്നു, സഹോദരിമാർ അതേ നഗരത്തിൽ സ്വന്തം സ്വകാര്യ പ്രാക്ടീസ് ആരംഭിച്ചു.   ന്യൂ ഓർലിയാൻസിലെ സിറ്റി ഹോസ്പിറ്റലുകൾ വനിതാ ഫിസിഷ്യൻമാരെ സ്റ്റാഫ് അംഗങ്ങളായി അംഗീകരിക്കാത്തതിനാൽ, ബാസ് ഒരു ഡിസ്പെൻസറിയുടെ സ്ഥാപകനായി, 1908-ൽ. അത് പിന്നീട് ന്യൂ ഓർലിയൻസ് ഹോസ്പിറ്റലും സ്ത്രീകൾക്കും കുട്ടികൾക്കുമുള്ള ഡിസ്പെൻസറിയായി (ഇപ്പോൾ സാരാ മയോ ഹോസ്പിറ്റൽ).  

1905  ൽ മേരി ന്യൂ ഓർലിയൻസ് എറ ക്ലബ്ബിൽ അംഗമായി. 1914  ൽ തുലെയ്ൻ യൂണിവേഴ്‌സിറ്റിയിൽ മെഡിക്കൽ വിദ്യാർത്ഥികളായി പ്രവേശനം അനുവദിക്കുന്നതിനുള്ള തീരുമാനത്തെ സ്വാധീനിക്കാൻ എറ ക്ലബ്ബ് സഹായിച്ചു.

1911-ൽ മേരിയും മറ്റൊരു ഫിസിഷ്യൻ എഡിത്ത് ബല്ലാർഡും തുലെയ്ൻ യൂണിവേഴ്സിറ്റി സ്കൂൾ ഓഫ് മെഡിസിനിലെ ആദ്യത്തെ വനിതാ ഫാക്കൽറ്റി അംഗങ്ങളായി.  1913 ആയപ്പോഴേക്കും അവൾ ലബോറട്ടറി ഓഫ് ക്ലിനിക്കൽ മെഡിസിൻ ഇൻസ്ട്രക്ടറായി ശമ്പളമുള്ള ഫാക്കൽറ്റി അംഗമായി.  1913-ൽ, ഓർലിയൻസ് പാരിഷ് മെഡിക്കൽ സൊസൈറ്റിയുടെ സജീവ അംഗമായി തിരഞ്ഞെടുക്കപ്പെട്ട ആദ്യത്തെ വനിതയായി ബാസ് മാറി.  1915-ൽ , സതേൺ മെഡിക്കൽ അസോസിയേഷന്റെ (WPSMA) വനിതാ ഫിസിഷ്യൻസിൽ ചേർന്നു.  1920-ഓടെ, അവർ ഒരു മുഴുവൻ പ്രൊഫസറായിരുന്നു, തുലെനിലെ തന്റെ കരിയറിനിടെ പാത്തോളജി, ക്ലിനിക്കൽ ലബോറട്ടറി ഡയഗ്നോസിസ്, ബാക്ടീരിയോളജി, ക്ലിനിക്കൽ മെഡിസിൻ എന്നിവ പഠിപ്പിച്ചു.  അവർ 1921 ലും 1922 ലും മെഡിക്കൽ വിമൻസ് നാഷണൽ അസോസിയേഷന്റെ പ്രസിഡന്റായി സേവനമനുഷ്ഠിച്ചു.    ബാസ് 1941-ൽ അധ്യാപനത്തിൽ നിന്ന് വിരമിച്ചു. വിരമിച്ച ശേഷം അവൾ ജംഗ് ഹോട്ടലിൽ ഹൗസ് ഫിസിഷ്യനായി.  അവൾ 1949-ൽ വൈദ്യപരിശീലനം നിർത്തി, ലംബർട്ടണിൽ അമ്മയെ പരിചരിക്കുന്നതിനായി സമയം ചിലവഴിച്ചു. 

1953-ൽ എലിസബത്ത് ബ്ലാക്ക്‌വെൽ ശതാബ്ദി മെഡൽ പുരസ്‌കാരം നൽകി അമേരിക്കൻ മെഡിക്കൽ വിമൻസ് അസോസിയേഷൻ മേരിയെ ആദരിച്ചു.  1956-ൽ, ന്യൂ ഓർലിയാൻസിലെ ഫൗണ്ടേഷൻ ഹോസ്പിറ്റലിൽ വെച്ച് ക്യാൻസർ ബാധിച്ച് മേരി മരിക്കുകയും മൃതദേഹം ലംബർട്ടണിൽ സംസ്‌കരിക്കുകയും ചെയ്തു. 

## റഫറൻസുകൾ
ആലീസ് ബെന്നെറ്റ്

ലഘുചിത്രം|(Mary) Alice Bennett
മേരി) ആലീസ് ബെന്നറ്റ് (ജനുവരി 31, 1851 - 1925) ഒരു അമേരിക്കൻ ഫിസിഷ്യനും യൂണിവേഴ്സിറ്റി ഓഫ് പെൻസിൽവാനിയയിൽ നിന്ന് പിഎച്ച്.ഡി നേടിയ ആദ്യ വനിതയുമായിരുന്നു. കൂടാതെ, പെൻസിൽവാനിയയിലെ നോറിസ്‌ടൗണിലെ ഭ്രാന്തന്മാർക്കുള്ള സ്റ്റേറ്റ് ഹോസ്പിറ്റലിലെ വനിതാ വിഭാഗത്തിലെ ആദ്യത്തെ വനിതാ സൂപ്രണ്ടും മോണ്ട്‌ഗോമറി കൺട്രി മെഡിക്കൽ സൊസൈറ്റിയുടെ ആദ്യ വനിതാ പ്രസിഡന്റുമായിരുന്നു ആലീസ്.  

## ആദ്യകാല ജീവിതവും വിദ്യാഭ്യാസവും
മാതാപിതാക്കളായ ലിഡിയ ഹെയ്‌ഡൻ, ഐസക് ഫ്രാൻസിസ് ആലീസ് എന്നിവരോടും അവളുടെ അഞ്ച് മൂത്ത സഹോദരങ്ങളോടുമൊപ്പം മസാച്യുസെറ്റ്‌സിലെ തന്റെ ജന്മനാടായ റൻഹാമിലാണ് ആലീസ് ആദ്യ വർഷം ചെലവഴിച്ചത്. ബിരുദപഠനത്തിനു ശേഷം, ബെനറ്റ് വ്രെൻഹാമിന് ചുറ്റുമുള്ള പ്രാദേശിക സ്കൂൾ ജില്ലകളിൽ നാലു വർഷം പഠിപ്പിച്ചു. 1872-ൽ അവൾ ഫിലാഡൽഫിയയിലെ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു. 1876-ൽ എംഡി നേടിയശേഷം ബെന്നറ്റ് ഫിലാഡൽഫിയ ചേരിയിലെ ഒരു ഡിസ്പെൻസറിയിൽ ജോലി ചെയ്തു. ജോലി ഉപേക്ഷിച്ച ശേഷം പെൻസിൽവാനിയയിലെ വുമൺസ് മെഡിക്കൽ കോളേജിൽ ശരീരഘടനയുടെ ഡെമോൺസ്ട്രേറ്ററായി നിയമിക്കപ്പെട്ടു. അവൾ പഠനം തുടർന്നു, 1880-ൽ യൂണിവേഴ്സിറ്റി ഓഫ് പെൻസിൽവാനിയയിൽ നിന്ന്. അവൾ പിഎച്ച്‌ഡി പൂർത്തിയാക്കിയപ്പോൾ, പിഎച്ച്.ഡി നേടിയ ആദ്യ വനിതയായി. നോറിസ്‌ടൗണിലെ ഭ്രാന്തൻമാർക്കായുള്ള പെൻസിൽവാനിയ സ്റ്റേറ്റ് ഹോസ്പിറ്റലിൽ വനിതാ വകുപ്പിന്റെ മെഡിക്കൽ സൂപ്രണ്ടിന്റെ നിയമനത്തിൽ ഹിറാം കോർസൺ അവളെ സഹായിച്ചു.  

## ജോലിയും നേട്ടങ്ങളും
പെൻസിൽവാനിയയിലെ മോണ്ട്ഗോമറി കൗണ്ടി മെഡിക്കൽ സൊസൈറ്റിയുടെ ആദ്യ വനിതാ പ്രസിഡന്റായി ആലീസ് ആലീസ് തിരഞ്ഞെടുക്കപ്പെട്ടു. അവളുടെ ജീവിതകാലത്ത് അമേരിക്കൻ മെഡിക്കൽ അസോസിയേഷൻ, ഫിലാഡൽഫിയ ന്യൂറോളജിക്കൽ സൊസൈറ്റി, മെഡിക്കൽ ജൂറിസ്പ്രൂഡൻസ് സൊസൈറ്റി എന്നിവയുൾപ്പെടെ നിരവധി സൊസൈറ്റികളിൽ അംഗമായിരുന്നു, കൂടാതെ ഫിലാഡൽഫിയയിലെ സ്പ്രിംഗ് ഗാർഡൻ യൂണിറ്റേറിയൻ ചർച്ചിന്റെ സംഭാവന നൽകിയിരുന്ന ഒരാളായിരുന്നു.  

1880 മുതൽ 1896 വരെ നോറിസ്‌ടൗണിലെ പെൻസിൽവാനിയ സ്റ്റേറ്റ് ഹോസ്പിറ്റൽ ഫോർ ദി ഇൻസെയ്ൻ ഡിപ്പാർട്ട്‌മെന്റിന്റെ മെഡിക്കൽ സൂപ്രണ്ടായി ആലീസ് പ്രവർത്തിച്ചു. അവിടെയുള്ള കാലത്ത്, രോഗികളുടെ മനുഷ്യത്വപരമായ പെരുമാറ്റത്തിന്റെ വക്താവായി അവർ മാറി. മാനസികവും ഭ്രാന്തരുമായ രോഗികളുടെ മേൽ നിയന്ത്രണങ്ങൾ ഉപയോഗിക്കുന്നതിനെ അവർ അപലപിച്ചു, അവ ഫലപ്രദമല്ലെന്നും കോപത്തിന് കാരണമായെന്നും വാദിച്ചു. ആലീസ് തന്റെ സ്വന്തം സ്ഥാപനത്തിൽ ഈ രീതികൾ ഇല്ലാതാക്കി, മറ്റ് സ്ഥാപനങ്ങളും ഇത് ചെയ്തു. പകരമായി, നൂതന കരകൗശലവസ്തുക്കൾ, സംഗീതം, കല തുടങ്ങിയ ഒക്യുപേഷണൽ തെറാപ്പി അവതരിപ്പിച്ചു. മാനസിക രോഗത്തിന്റെ സ്വഭാവത്തെയും സവിശേഷതകളെയും കുറിച്ചുള്ള അവളുടെ ഗവേഷണ ലേഖനങ്ങളും പേപ്പറുകളും അവളുടെ മേഖലയിൽ പ്രൊഫഷണൽ അംഗീകാരം നേടി.  

1896-ൽ ആലീസ് സ്റ്റേറ്റ് ഹോസ്പിറ്റൽ വിട്ടു, സ്വന്തം പട്ടണമായ വ്രെൻഹാമിലേക്ക് മടങ്ങുകയും ഒരു സ്വകാര്യ പ്രാക്ടീസ് നിലനിർത്തുകയും ചെയ്തു. 1910-ൽ അവർ എമിലി ബ്ലാക്ക്‌വെല്ലിന്റെ ന്യൂയോർക്ക് ഇൻഫർമറി നിർദ്ധനരായ സ്ത്രീകൾക്കും കുട്ടികൾക്കും വേണ്ടി കണ്ടെത്തി. പതിനഞ്ചു വർഷത്തോളം പ്രസവചികിത്സയുടെ ഔട്ട്പേഷ്യന്റ് വിഭാഗത്തിന്റെ തലവനായി അവർ ആശുപത്രിയിൽ സന്നദ്ധസേവനം നടത്തി.  

ആലീസ് ഒരിക്കലും വിവാഹിതനായിരുന്നില്ല. 1925-ൽ ന്യൂയോർക്ക് ആശുപത്രിയിൽ ആൻജീന പെക്റ്റോറിസ് ബാധിച്ച് മരിച്ചു, മസാച്യുസെറ്റ്സിലെ രെൻഹാമിൽ അടക്കം ചെയ്തു. 

## റഫറൻസുകൾ

വർഗ്ഗം:പെൻ‌സിൽ‌വാനിയ സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1851-ൽ ജനിച്ചവർ
വർഗ്ഗം:1925-ൽ മരിച്ചവർ
മേരി ബാർക്കർ ബേറ്റ്സ്

**മേരി ബാർക്കർ ബേറ്റ്സ്** (1845-1924) പത്തൊൻപതാം നൂറ്റാണ്ടിലെ ഒരു അമേരിക്കൻ ഫിസിഷ്യനും സർജനുമായിരുന്നു, സാൾട്ട് ലേക്ക് സിറ്റിയിലും കൊളറാഡോയിലും പ്രാക്ടീസ് ചെയ്തു. ഡെൻവർ മെഡിക്കൽ സൊസൈറ്റിയിൽ ആദ്യമായി പ്രവേശിപ്പിക്കപ്പെട്ട സ്ത്രീകളിൽ ഒരാളായിരുന്നു അവർ. 1885-ൽ അവർ സ്ത്രീകളുടെയും കുട്ടികളുടെയും ആശുപത്രിയിലെ സ്റ്റാഫിൽ ചേർന്നു. കൊളറാഡോ മെഡിക്കൽ സൊസൈറ്റിയുടെ വൈസ് പ്രസിഡന്റ് കൂടിയായിരുന്നു അവർ. ബേറ്റ്സ് ഡെൻവർ സ്കൂൾ ബോർഡിൽ സേവനമനുഷ്ഠിച്ചു.

## ആദ്യകാല ജീവിതവും വിദ്യാഭ്യാസവും
മേരി ഹെലൻ ബാർക്കർ, 1845 ഡിസംബർ 17- ന് ന്യൂയോർക്കിലെ ഓസ്‌വെഗോ കൗണ്ടിയിലെ ഹാനിബാളിൽ  അല്ലെങ്കിൽ ന്യൂയോർക്കിലെ കയുഗ കൗണ്ടിയിൽ ജനിച്ചു .  ഡോ. എസ്ര ഫെറിസ് ബാർക്കറുടെയും ജെയ്ൻ റൂത്തിന്റെ (ഫ്രീമാൻ) ബാർക്കറുടെയും മകളായിരുന്നു അവർ.   14 വയസ്സുള്ളപ്പോൾ അവൾ വിസ്കോൺസിനിലേക്ക് മാറി. ഇല്ലിനോയിയിലെ ഇവാൻസ്റ്റണിലാണ് അവൾ വിദ്യാഭ്യാസം നേടിയത്. അവൾ 1871-ൽ ന്യൂയോർക്കിലെ എഡ്മണ്ട്സ് കോളേജിൽ നിന്നും 1873  ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്നും ബിരുദം നേടി.

## ഔദ്യോഗിക ജീവിതം
അവൾ സാൾട്ട് ലേക്ക് സിറ്റിയിൽ ഒരു ഫിസിഷ്യൻ ആയും സർജനായും മെഡിസിൻ പ്രാക്ടീസ് ചെയ്തു.  അവളുടെ രോഗികളിൽ ബ്രിഗാം യംഗും കുടുംബവും ഉൾപ്പെടുന്നു.  1873-ൽ അവർ സ്ത്രീകൾക്കായി ഒരു ഒബ്സ്റ്റട്രിക്സ് സ്കൂൾ സ്ഥാപിച്ചു. യൂട്ടായിലെ വനിതാ ശതാബ്ദി എക്‌സിക്യൂട്ടീവ് കമ്മിറ്റി അംഗമായിരുന്നു. 

## റഫറൻസുകൾ
പുരബി ബാസു

**പുരബി ബാസു** (ജനനം: 21 സെപ്റ്റംബർ 1949  ) ഒരു ബംഗ്ലാദേശി ചെറുകഥാകൃത്തും ഔഷധശാസ്ത്രജ്ഞനും ആക്ടിവിസ്റ്റുമാണ്. 2005ൽ അനന്യ ലിറ്റററി അവാർഡും   ൽ ബംഗ്ലാ അക്കാദമി സാഹിത്യ അവാർഡും നേടി. 2005-ലെ കണക്കനുസരിച്ച്, ന്യൂയോർക്ക് ആസ്ഥാനമായുള്ള ഒരു മരുന്ന് കമ്പനിയായ വൈത്ത് ഫാർമസ്യൂട്ടിക്കൽസിൽ സീനിയർ എക്സിക്യൂട്ടീവായി അവർ ജോലി ചെയ്യുന്നു. 

## വിദ്യാഭ്യാസം
ബസു ധാക്ക സർവകലാശാലയിൽ നിന്ന് ഫാർമസിയിൽ ബിരുദം പൂർത്തിയാക്കി.  1970-ൽ അവൾ അമേരിക്കയിലേക്ക് മാറി. തുടർന്ന് 1972- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബയോകെമിസ്ട്രിയിൽ ബിരുദാനന്തര ബിരുദവും 1976-ൽ പോഷകാഹാരത്തിൽ മിസോറി സർവകലാശാലയിൽ നിന്ന്  Ph.D. യും നേടി   പിന്നീട് സൗത്ത് അലബാമ യൂണിവേഴ്സിറ്റിയിൽ ഫാർമക്കോളജിയിൽ പോസ്റ്റ്ഡോക്ടറൽ ഫെല്ലോ ആയി ജോലി ചെയ്തു. 

## ഔദ്യോഗിക ജീവിതം
BRAC- ൽ ആരോഗ്യ, പോഷകാഹാര, ജനസംഖ്യാ വിഭാഗത്തിന്റെ ഡയറക്ടറായി ബസു പ്രവർത്തിച്ചു. 

## റഫറൻസുകൾ
മാർഗരറ്റ് എഫ്. ബട്ട്ലർ

**മാർഗരറ്റ് എഫ്. ബട്‌ലർ** (1861 - ഒക്ടോബർ 16, 1931) പെൻസിൽവാനിയയിലെ വുമൺസ് മെഡിക്കൽ കോളേജിലെ ഒട്ടോറിനോലറിംഗോളജി വിഭാഗത്തിന്റെ അധ്യക്ഷയുമായിരുന്ന ഒരു അമേരിക്കൻ ഫിസിഷ്യനായിരുന്നു. ഇംഗ്ലീഷ്**:Margaret F. Butler.** 1908-ൽ, അന്താരാഷ്ട്ര കോൺഗ്രസിൽ അദ്ധ്യക്ഷത വഹിച്ച ആദ്യത്തെ വനിത, പങ്കെടുത്ത ഏക വനിത, ഫിസിഷ്യൻമാരുടെ ഏതെങ്കിലും കോൺഗ്ഗ്രസ്സിൽ അദ്ധ്യക്ഷയായ ഒരേയൊരു അമേരിക്കക്കാരി എന്നിങ്ങനെയും അവർ പ്രശസ്തയാണ്. അമേരിക്കൻ കോളേജ് ഓഫ് സർജൻസിലെ ഫെല്ലോ ആയിരുന്നു അവൾ.

## ആദ്യകാല ജീവിതം
1861 -ൽ പെൻസിൽവാനിയയിലെ ചെസ്റ്റർ കൗണ്ടിയിൽ ഒരു ക്വാക്കർ കർഷക കുടുംബത്തിലാണ് മാർഗരറ്റ്   ജനിച്ചത്. ജെയിംസ് ബട്ട്‌ലറുടെയും റേച്ചൽ (ജെയിംസ്) ബട്ട്‌ലറുടെയും ഏഴു മക്കളിൽ മൂത്തവളും, പ്രമുഖ സംസ്ഥാന രാഷ്ട്രീയക്കാരനായ സാമുവൽ ബട്ട്‌ലറുടെയും ഫെഡറൽ ജഡ്ജി വില്യം ബട്ട്‌ലറുടെയും മരുമകളായിരുന്നു അവർ.  അവൾ നാലാം വയസ്സിൽ സ്കൂൾ വിദ്യാഭ്യാസം ആരംഭിച്ച അവർ ഡാർലിംഗ്ടൺ സെമിനാരിയിൽ ചേർന്ന്, പതിനേഴാം വയസ്സിൽ സ്കൂളിൽ പഠിപ്പിച്ചു. തുടർന്ന് അവൾ വീട്ടിൽ പഠിക്കാൻ പ്രോത്സാഹിപ്പിക്കുന്നതിനുള്ള സൊസൈറ്റി വഴി കറസ്പോണ്ടൻസ് കോഴ്സുകൾ പഠിച്ചു.

ഒരു സഹോദരൻ, ഡോ. റാൽഫ് ബട്ട്‌ലർ ഒരു ലാറിംഗോളജിസ്റ്റായിരുന്നു, ഒരു മരുമകൾ ഡോ. മിറിയം ബട്ട്‌ലർ 1929  ൽ വുമൺസ് മെഡിക്കൽ കോളേജിൽ നിന്ന് ബിരുദം നേടി

## വൈദ്യശാസ്ത്ര പഠനം
ഡോ. തിയോഫിലസ് പർവിൻ മാർഗരറ്റിനെ മെഡിസിൻ പഠിക്കാൻ പ്രേരിപ്പിച്ചു. മാർഗരറ്റ് 1894-ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ഡോക്ടർ ഓഫ് മെഡിസിൻ ബിരുദം നേടി, വിയന്നയിൽ ഫിസിഷ്യൻമാരായ ആദം പോളിറ്റ്‌സർ, ഹയാക്ക് എന്നിവരുടെ കീഴിൽ ബിരുദാനന്തര ബിരുദം നേടി. ഫിലാഡൽഫിയയിലേക്ക് മടങ്ങിയെത്തിയ അവർ 1896-ൽ അവളുടെ ആദ്യകാല കലാശാലയിൽ ചെവി, മൂക്ക്, തൊണ്ട എന്നിവയുടെ പ്രൊഫസറായി നിയമിക്കപ്പെട്ടു. മരണം വരെ വുമൺസ് മെഡിക്കൽ കോളേജിൽ പഠിപ്പിച്ച അവർ 1908 മുതൽ മരണം വരെ ഒട്ടോറൈനോലാറിംഗോളജി വിഭാഗത്തിന്റെ ചെയർമാനായും സേവനമനുഷ്ഠിച്ചു.  ഫിലാഡൽഫിയയിലെ 1831 ചെസ്റ്റ്നട്ട് സ്ട്രീറ്റിലെ അവളുടെ ഓഫീസുകളിൽ നിന്ന് അവൾ ഒരു ചെറിയ സ്വകാര്യ പ്രാക്ടീസും നടത്തി. 

## മരണം
1931 ഒക്‌ടോബർ 16-ന് കോളേജ് ഹോസ്പിറ്റലിൽ ടോൺസിലക്ടമി നടത്തുന്നതിനിടെ ഹൃദയാഘാതം മൂലം മാർഗരറ്റ് പെട്ടെന്ന് മരിച്ചു. ഡോ. ആൻ കാതറിൻ ആർതേഴ്‌സാണ് ഓപ്പറേഷൻ പൂർത്തിയാക്കിയത്, രോഗിക്ക് ദോഷഫലങ്ങളൊന്നും ഉണ്ടായില്ല. 

## ബഹുമതികൾ
1908 ഏപ്രിലിൽ വിയന്നയിൽ, ഓണററി പ്രസിഡന്റായി തിരഞ്ഞെടുക്കപ്പെട്ട ആദ്യത്തെ വനിതയായി ബട്ട്‌ലർ മാറി, ഫിസിഷ്യൻമാരുടെ ഒരു അന്താരാഷ്ട്ര കോൺഗ്രസിന്റെ (ആദ്യ ഇന്റർനാഷണൽ കോൺഗ്രസ് ഓഫ് ലാറിംഗോളജി ആൻഡ് റൈനോളജി) അധ്യക്ഷയായി, അവിടെ അവർ ഏക വനിതയും അമേരിക്കയിൽ നിന്നുള്ള ഏക പ്രതിനിധിയും ആയിരുന്നു.    ഒരു "പ്രമുഖ" ഡയഗ്‌നോസ്‌റ്റിഷ്യനും സർജനും ആയി കണക്കാക്കപ്പെടുന്ന ബട്ട്‌ലർ 1918-ൽ അമേരിക്കൻ കോളേജ് ഓഫ് സർജൻസിന്റെ ഫെല്ലോ ആയി തിരഞ്ഞെടുക്കപ്പെട്ടു  . അമേരിക്കൻ അക്കാദമി ഓഫ് ഒഫ്താൽമോളജി ആൻഡ് ഓട്ടോലാറിംഗോളജിയിൽ അംഗമായിരുന്ന അവർ *[[ലാറിംഗോസ്കോപ്പ്|ദി ലാറിംഗോസ്കോപ്പിലും]]* മറ്റ് മെഡിക്കൽ ജേണലുകളിലും ലേഖനങ്ങൾ പ്രസിദ്ധീകരിച്ചു. .

## റഫറൻസുകൾ
ജാനറ്റ് ഗ്രെയ്ഗ്

**ജാനറ്റ് ലിൻഡ്സെ ഗ്രെയ്ഗ്** (ജീവിതകാലം: 8 ഓഗസ്റ്റ് 1874 - 18 ഒക്ടോബർ 1950) ഒരു സ്കോട്ടിഷ്-ഓസ്ട്രേലിയൻ അനസ്തെറ്റിസ്റ്റായിരുന്നു. 2007-ൽ, വിക്ടോറിയൻ ഹോണർ റോൾ ഓഫ് വുമണിൽ അവരെ ഉൾപ്പെടുത്തി.

## ആദ്യകാല ജീവിതം
1874-ൽ സ്‌കോട്ട്‌ലൻഡിലെ ബ്രൗട്ടി ഫെറിയിൽ ജെയ്‌ൻ (മുമ്പ്, സ്റ്റോക്ക്‌സ്) റോബർട്ട് ഗ്രെയ്‌ഗ് ദമ്പതികളുടെ ഏഴു മക്കളിൽ രണ്ടാമത്തെ കുട്ടിയായി ജാനറ്റ് ലിൻഡ്സെ ഗ്രെയ്ഗ് ജനിച്ചു. 1889-ൽ കുടുംബം ഓസ്‌ട്രേലിയയിലെ മെൽബണിലേക്ക് കുടിയേറുന്നത് വരെയുള്ള കാലത്ത് ഡൻഡിയിലെ ഹൈസ്കൂളിൽ അദ്ധ്യയനം നടത്തിയ അവർ പിന്നീട് ബ്രൺസ്‌വിക്ക് ലേഡീസ് കോളേജിൽ തുടർ വിദ്യാഭ്യാസത്തിന് ചേർന്നു. അവളുടെ പിതാവ് തന്റെ കുട്ടികളെ തൃതീയ വിദ്യാഭ്യാസം നേടാൻ പ്രോത്സാഹിപ്പിച്ചതോടെ 1891-ൽ അവളും സഹോദരി ജെയ്നും മെൽബൺ സർവകലാശാലയിലെ മെഡിക്കൽ വിദ്യാലയത്തിൽ പഠനത്തിന് ചേർന്നു. 1895-ൽ സർവ്വകലാശാലയിൽ നിന്ന് ബാച്ച്ലർ ഓഫ് മെഡിസിനും ഓണേർസോടെ, ബാച്ച്ലർ ഓഫ് സർജറി ബിരുദവും നേടി.

## കരിയർ
അടുത്ത വർഷം, മെൽബൺ ഹോസ്പിറ്റലിൽ റസിഡന്റ് മെഡിക്കൽ ഓഫീസറായി നിയമിതരായ അവരും ആൽഫ്രഡ ഗാംബിളും ഹോസ്പിറ്റൽ സ്റ്റാഫിൽ നിന്നുള്ള ഗണ്യമായ എതിർപ്പിനെ അവഗണിച്ചുകൊണ്ട് ആശുപത്രിയിൽ ഇത്തരമൊരു പങ്ക് വഹിക്കുന്ന ആദ്യത്തെ രണ്ട് വനിതകളായി അറിയപ്പെട്ടു. 1900-1917 കാലത്ത് റോയൽ വിമൻസ് ഹോസ്പിറ്റലിൽ ഓണററി അനസ്‌തറ്റിസ്റ്റായി സേവനമനുഷ്ഠിച്ച അവർ പിന്നീട് വിക്ടോറിയ സംസ്ഥാനത്തെ ആദ്യത്തെ വനിതാ അനസ്‌തറ്റിസ്റ്റായി. ഒന്നാം ലോകമഹായുദ്ധസമയത്ത്, മെൽബണിലെ ഒരു സൈനിക ആശുപത്രിയിൽ മെഡിക്കൽ ഓഫീസറായി ജോലി ചെയ്യാൻ ഗ്രെഗ് സന്നദ്ധനായെങ്കിലും "സൈനിക ആശുപത്രികളിൽ വനിതാ ഡോക്ടർമാരുടെ സേവനം ആവശ്യമില്ല" എന്ന് പറഞ്ഞുകൊണ്ട് പകരം, സൈനിക സേവനത്തിനായി എത്തുന്ന നഴ്സുമാരെ പരിശോധിക്കാനുള്ള ജോലിയിലേയ്ക്ക് അവൾ റിക്രൂട്ട് ചെയ്യപ്പെട്ടു.

വർഷങ്ങളോളം, ഗ്രെഗ് വിക്ടോറിയയിലെ ഫിറ്റ്‌സ്‌റോയിൽ ഒരു സ്വകാര്യ പ്രാക്ടീസ് നടത്തുകയും മെൽബണിലെ കോളിൻസ് സ്ട്രീറ്റിൽ കൺസൾട്ടന്റായി ജോലി ചെയ്യുകയും ചെയ്തു. സ്ത്രീകൾക്കും കുട്ടികൾക്കുമുള്ള ക്വീൻ വിക്ടോറിയ ഹോസ്പിറ്റലിന്റെ സ്ഥാപക അംഗങ്ങളിൽ ഒരാളായ അവർ 54 വർഷം അവിടെ ഒരു ഓണററി മെഡിക്കൽ സ്റ്റാഫ് അംഗമായിരുന്നു. 1937-ൽ ഹോസ്പിറ്റലിൽ ഒരു പുതിയ പാത്തോളജി വിഭാഗം നിർമ്മിച്ചപ്പോൾ, അതിന് ഗ്രെയ്ഗിന്റെ പേര് ലഭിച്ചു. 1940-ൽ റോയൽ ഓസ്‌ട്രലേഷ്യൻ കോളേജ് ഓഫ് ഫിസിഷ്യൻസിൽ ചേരുകയും വിക്ടോറിയൻ മെഡിക്കൽ വിമൻസ് സൊസൈറ്റിയുടെ പ്രസിഡന്റായി തിരഞ്ഞെടുക്കപ്പെടുകയും ചെയ്തു.

ഗ്രെഗ് 1947-ൽ വിരമിക്കുകയും മൈഗ്രെയിനുകളെക്കുറിച്ചുള്ള തന്റെ ഗവേഷണത്തിൽ ശ്രദ്ധ കേന്ദ്രീകരിക്കുകയും ചെയ്തു. 1950-ൽ ഒരു ഗവേഷണ യാത്രയ്‌ക്കായി ലണ്ടൻ സന്ദർശിക്കുന്നതിനിടെ അവർ അന്തരിച്ചു.

## അവലംബം

വർഗ്ഗം:1874-ൽ ജനിച്ചവർ
വർഗ്ഗം:1950-കളിൽ മരിച്ചവർ
ലിലിയൻ അറ്റ്കിൻസ് ക്ലാർക്ക്

**ലിലിയൻ അറ്റ്കിൻസ് ക്ലാർക്ക്** (ഏപ്രിൽ 29, 1897 - മാർച്ച് 28, 1934) ഒരു അമേരിക്കൻ വൈദ്യനായിരുന്നു. നാഷണൽ ബോർഡ് ഓഫ് മെഡിക്കൽ എക്സാമിനേഴ്‌സിൽ വിജയിച്ച ആദ്യത്തെ ആഫ്രിക്കൻ അമേരിക്കൻ വനിതയായിരുന്നു അവർ. അവൾ ഫിലാഡൽഫിയയിൽ ഒരു മെഡിക്കൽ ഡോക്ടറായി ആശുപത്രികളിലും സ്വന്തം പരിശീലനത്തിലൂടെയും ജോലി ചെയ്തു.

## ആദ്യകാല ജീവിതവും വിദ്യാഭ്യാസവും
വിർജീനിയയിലെ റിച്ച്മണ്ടിലാണ് ലിലിയൻ അറ്റ്കിൻസ് ജനിച്ചത്, വിർജീനിയയിലെ ഹാംപ്ടണിലെ ഡോ. വില്യം ഇ. അറ്റ്കിൻസിന്റെയും ഐഡ ബിംഗ അറ്റ്കിൻസിന്റെയും മകളായിട്ടായിരുന്നു ജനനം. അവളുടെ പിതാവും ഒരു വൈദ്യനായിരുന്നു.  ഒരു പ്രമുഖ കറുത്തവർഗ്ഗക്കാരനായ ബാപ്റ്റിസ്റ്റ് പുരോഹിതൻ ആന്റണി ബിംഗ ജൂനിയർ ആയിരുന്നു അവളുടെ മാതൃപിതാമഹൻ.  സ്കോളർഷിപ്പോടെ ഷോ യൂണിവേഴ്സിറ്റിയിൽ ചേർന്ന അവർക്ക് അവിടെ  ഒരു മികച്ച അക്കാദമിക് റെക്കോർഡ് ഉണ്ടായിരുന്നു.  തുടർന്ന് പെൻസിൽവാനിയയിലെ വിമൻസ് മെഡിക്കൽ കോളേജിൽ  ഉപരിപഠനം നടത്തുകയും  സ്കൂളിന്റെ അനാട്ടമി പ്രൈസ് നേടുകയും ചെയ്തു.  അവൾ ഡെൽറ്റ സിഗ്മ തീറ്റ സോറോറിറ്റിയിലെ അംഗമായിരുന്നു. 

## ഔദ്യോഗിക ജീവിതം
1924-ൽ നാഷണൽ ബോർഡ് ഓഫ് മെഡിക്കൽ എക്സാമിനേഴ്‌സ് പരീക്ഷ പാസായ അറ്റ്കിൻസ് ബോർഡ് പാസാകുന്ന ആദ്യത്തെ ആഫ്രിക്കൻ അമേരിക്കൻ വനിതയായിരുന്നു.  ഫ്രെഡറിക് ഡഗ്ലസ് മെമ്മോറിയൽ ഹോസ്പിറ്റലിൽ ചീഫ് റസിഡന്റ് ഫിസിഷ്യനായി അവർ ജോലി ചെയ്തു.  ഒരു ഡോക്ടർ എന്ന നിലയിൽ സ്ത്രീകളുടെയും കുട്ടികളുടെയും ആരോഗ്യ പരിരക്ഷയിൽ ശ്രദ്ധ പതിപ്പിച്ച അവർ  കൂടാതെ ആശുപത്രിയുടെ മെഡിക്കൽ ഡയറക്ടറും സൂപ്രണ്ടുമായ നഥാൻ ഫ്രാൻസിസ് മോസലിന്റെ സഹായിയായും പ്രവർത്തിച്ചു.  ക്ലാർക്ക് 1925-ൽ നോർത്ത് ഫിലാഡൽഫിയയിൽ  സ്വന്തമായി ഓഫീസ് ആരംഭിച്ചു.

## സ്വകാര്യ ജീവിതം
ലിലിയൻ അറ്റ്കിൻസ് 1923  ൽ ഹഗ് ടി. ക്ലാർക്കിനെ വിവാഹം കഴിച്ചു. ഏകദേശം ഒരു വർഷത്തോളം അസുഖബാധിതയായ ശേഷം, ലിലിയൻ 36-ാം വയസ്സിൽ വിർജീനിയയിലെ ഹാംപ്ടണിൽ വച്ച് മരിച്ചു. മരണശേഷം അവളെ എൽമർട്ടൺ സെമിത്തേരിയിൽ അടക്കം ചെയ്തു.  അവളുടെ ഗണ്യമായ എസ്റ്റേറ്റിന്റെ വിനിയോഗം കോടതിയിൽ തർക്കത്തിന് കാരണമാകുകയും അവളുടെ വിഭാര്യനും അവളുടെ സഹോദരിയും തങ്ങൾ ഓരോരുത്തരായി മുഖ്യ നിയമാവകാശിയാണെന്ന് അവകാശപ്പെടുകയുംചെയ്തു.

## റഫറൻസുകൾ
മാർഗരിറ്റ സ്റ്റാൻഡിഷ് കോക്കറ്റ്

**മാർഗരിറ്റ സ്റ്റാൻഡിഷ് കോക്കറ്റ്**, എംഡി (ഓഗസ്റ്റ് 7, 1878 - ഏപ്രിൽ 19, 1954), ഒരു വില്ലാളി, എഴുത്തുകാരി, കലാകാരി, ഭിഷഗ്വര, ഒന്നാം ലോക മഹായുദ്ധകാലത്തെ ആംബുലൻസ് ഡ്രൈവർ എന്നീ നിലകളിൽ പ്രശസ്തയായ ഒരു അമേരിക്കക്കാരിയാണ്. 

## ജീവചരിത്രം
1878 ഓഗസ്റ്റ് 7- ന് ന്യൂയോർക്കിലെ കൂപ്പർസ്റ്റൗണിൽ വില്ലാർഡ് എ. കോക്കറ്റിന്റെയും ഒല്ലി വുഡിന്റെയും മകളായി അവർ ജനിച്ചു. 1905 -ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടി. 1905 മുതൽ 1906 വരെ ന്യൂ ഇംഗ്ലണ്ട് ഹോസ്പിറ്റലിൽ റസിഡന്റ് ഫിസിഷ്യനായിരുന്നു . 1909 മുതൽ 1910 വരെ പാരീസിലും ലണ്ടനിലും ഒഫ്താൽമോളജിയിൽ പ്രത്യേക പരിശീലനം നേടി  .

1916 ഓഗസ്റ്റ് 24-ന് ന്യൂജേഴ്‌സിയിലെ ജേഴ്‌സി സിറ്റിയിലെ ഹഡ്‌സൺ കൗണ്ടി പാർക്കിൽ നടന്ന 38-ാമത് നാഷണൽ ആർച്ചറി അസോസിയേഷൻ ടൂർണമെന്റിൽ അവർ പങ്കെടുത്തു. 

ഒന്നാം ലോകമഹായുദ്ധസമയത്ത് അവർ സെർബിയയിൽ സേവനമനുഷ്ഠിച്ച ഇരുപതാം ഫ്രഞ്ച് ആർമി കോർപ്പറേഷനായി ഹോപ്പ് ബട്ട്‌ലറുമായി ചേർന്ന് ഒരു വനിതാ ആംബുലൻസ് ഡ്രൈവർമാരുടെ ഗ്രൂപ്പ് ആരംഭിച്ചു. 

അവൾ 1919 -ൽ ന്യൂയോർക്കിലെ കൂപ്പർസ്റ്റൗണിലേക്ക് മടങ്ങി. അവൾ മാർജോറി ജാക്സണൊപ്പം താമസിച്ചു, അവർ ഒരുമിച്ച് 1922-ൽ ആരംഭിച്ച  പുരാതന സ്റ്റോർ നടത്തി.

അവൾ 1954 ഏപ്രിൽ 19-ന് കാലിഫോർണിയയിലെ സാൻ ഡിയാഗോയിൽ വച്ച് അന്തരിച്ചു.  

## റഫറൻസുകൾ
മേരി എൽ. ഡിസിസ്

ഒരു അമേരിക്കൻ ഫിസിഷ്യൻ-ഓങ്കോളജിസ്റ്റും ജമാ ഓങ്കോളജിയുടെ ചീഫ് എഡിറ്ററുമാണ് **മേരി എൽ. "നോറ" ഡിസിസ്**.

HER2/neu തന്മാത്ര ഒരു ട്യൂമർ-നിർദ്ദിഷ്ട മാർക്കർ അല്ലെങ്കിൽ ആന്റിജൻ ആണെന്ന് കണ്ടെത്തിയ ശാസ്ത്രസംഘത്തിന്റെ ഭാഗമായിരുന്നു അവർ.
## കരിയർ
ഡിസിസ് ഒരു ഓങ്കോളജിസ്റ്റും വാഷിംഗ്ടൺ യൂണിവേഴ്സിറ്റിയിലെ കാൻസർ വാക്സിൻ ഇൻസ്റ്റിറ്റ്യൂട്ട്, സെന്റർ ഫോർ ട്രാൻസ്ലേഷണൽ മെഡിസിൻ ഇൻ വിമൻസ് ഹെൽത്ത്, അതിന്റെ ഇൻസ്റ്റിറ്റ്യൂട്ട് ഓഫ് ട്രാൻസ്ലേഷണൽ ഹെൽത്ത് സയൻസ് എന്നിവയുടെ ഡയറക്ടറുമാണ്. 

അവർ വാഷിംഗ്ടൺ യൂണിവേഴ്സിറ്റി സ്കൂൾ ഓഫ് മെഡിസിൻ അസോസിയേറ്റ് ഡീൻ, റിസർച്ച് ആൻഡ് ഗ്രാജുവേറ്റ് എഡ്യൂക്കേഷൻ ഡീൻ, ട്രാൻസ്ലേഷണൽ സയൻസിന്റെ അസോസിയേറ്റ് ഡീൻ, ഹെലൻ ബി. സ്ലോനക്കർ എൻഡോവ്ഡ് പ്രൊഫസർ ഫോർ കാൻസർ റിസർച്ച്, മെഡിസിൻ ആൻഡ് ഓങ്കോളജി പ്രൊഫസർ, ഒബ്‌സ്റ്റട്രിക്‌സ് & ഗൈനക്കോളജി ആൻഡ് പാത്തോളജി പ്രൊഫസർ എന്നിവയാണ്. 

അവർ ഫ്രെഡ് ഹച്ചിൻസൺ കാൻസർ റിസർച്ച് സെന്ററിലെ അന്വേഷകയുംരോഗപ്രതിരോധശാസ്ത്രത്തിലും അണ്ഡാശയ, സ്തനാർബുദങ്ങളുടെ പ്രതിരോധ ചികിത്സയിലും വിദഗ്ധയുമാണ്.  HER2/neu തന്മാത്ര ഒരു ട്യൂമർ-നിർദ്ദിഷ്ട മാർക്കർ അല്ലെങ്കിൽ ആന്റിജൻ ആണെന്ന് കണ്ടെത്തിയ അന്വേഷണ സംഘത്തിന്റെ ഭാഗമായിരുന്നു അവർ

അവർ JAMA ഓങ്കോളജിയുടെ സ്ഥാപക എഡിറ്റർ ഇൻ ചീഫ് ആണ്.
### Selected publications

* Pathangey LB, McCurry DB, Gendler SJ, Dominguez AL, Gorman JE, Pathangey G, Mihalik LA, Dang Y, Disis ML, Cohen PA. ''Surrogate in vitro activation of innate immunity synergizes with interleukin-7 to unleash rapid antigen-driven outgrowth of CD4+ and CD8+ human peripheral blood T-cells naturally recognizing MUC1, HER2/neu and other tumor-associated antigens''. Oncotarget. 2017 Feb 14;8(7):10785-10808. doi: 10.18632/oncotarget.13911. PMID: 27974697; PMCID: PMC5355224.

## അവലംബം
എഡിത്ത് പെച്ചെയ്

**മേരി എഡിത്ത് പെച്ചെയ്** (ജീവിതകാലം 7 ഒക്ടോബർ 1845 - 14 ഏപ്രിൽ 1908) യുണൈറ്റഡ് കിംഗ്ഡത്തിലെ ആദ്യത്തെ വനിതാ ഡോക്ടർമാരിൽ ഒരാളും വനിതാ അവകാശങ്ങളുടെ പ്രചാരകയും ആയിരുന്നു. ഒരു വനിതാ ഹോസ്പിറ്റലിൽ സീനിയർ ഡോക്ടറായി 20 വർഷത്തിലേറെക്കാലം അവർ ഇന്ത്യയിൽ ചെലവഴിക്കുകയും കൂടാതെ നിരവധി സാമൂഹിക പ്രവർത്തനങ്ങളിൽ ഏർപ്പെടുകയും ചെയ്തിരുന്നു.

## കുടുംബം
മേരി എഡിത്ത് പെച്ചെ, എസെക്സിലെ ലാങ്ഹാമിൽ, ഒരു അഭിഭാഷകയുടെ മകളും തന്റെ തലമുറയിലെ ഒരു സ്ത്രീക്ക് അസാധാരണമായി ഗ്രീക്ക് പഠിക്കാൻ അവസരം ലഭിച്ച  സാറയുടേയും (മുമ്പ്, റോട്ടൺ) എഡിൻബർഗ് സർവ്വകലാശാലയിൽ നിന്ന് ദൈവശാസ്ത്രത്തിൽ എം.എ. നേടിയ ബാപ്റ്റിസ്റ്റ് മന്ത്രി വില്യം പെച്ചേയുടേയും മകളായി ജനിച്ചു. മാതാപിതാക്കളിൽ നിന്ന് വിദ്യാഭ്യാസം നേടിയ ശേഷം, അവൾ 1869 വരെ ഗൃഹാദ്ധ്യാപിക, അധ്യാപിക ജോലികൾ ചെയ്തു.

## വൈദ്യശാസ്ത്രം പഠിക്കാനുള്ള പ്രചാരണം
എഡിൻബർഗ് സർവകലാശാലയിൽ വൈദ്യശാസ്ത്രം പഠിക്കാനുള്ള സോഫിയ ജെക്‌സ്-ബ്ലേക്കിന്റെ ഏക അപേക്ഷ നിരസിച്ചതിന് ശേഷം, കൂടുതൽ സ്ത്രീകൾ തന്നോടൊപ്പം ചേരുന്നതിനായി അവർ ദി സ്കോട്ട്‌സ്മാൻ എന്ന വർത്തമാനപ്പത്രത്തിൽ പരസ്യം നൽകി. അവൾക്ക് ലഭിച്ച രണ്ടാമത്തെ കത്ത് എഡിത്ത് പെച്ചെയിൽ നിന്നായിരുന്നു.

ആശങ്കകൾക്കിടയിലും, എഡിൻബർഗ് സെവനിൽ ഒരാളായിത്തീർന്ന പെച്ചെയ്, മേരി ആൻഡേഴ്സൺ, എമിലി ബോവൽ, മറ്റിൽഡ ചാപ്ലിൻ, ഹെലൻ ഇവാൻസ്, സോഫിയ ജെക്സ്-ബ്ലേക്ക്, ഇസബെൽ തോൺ എന്നിവരോടൊപ്പം ഏതെങ്കിലും ബ്രിട്ടീഷ് സർവകലാശാലയിൽ പ്രവേശനം ലഭിച്ച ആദ്യത്തെ ഏഴ് വനിതാ ബിരുദ മെഡിക്കൽ വിദ്യാർത്ഥികളിൽ ഒരാളായി. ആദ്യ വർഷ പഠനത്തിൽ തന്നെ കെമിസ്ട്രി പരീക്ഷയിൽ ഉയർന്ന ഗ്രേഡ് കരസ്ഥമാക്കിയ അവൾ തന്റെ അക്കാദമിക് കഴിവ് തെളിയിക്കുകയും ഒരു ഹോപ്പ് സ്കോളർഷിപ്പ് ലഭിക്കാൻ  യോഗ്യത നേടുകയും ചെയ്തു.

## അവലംബം

വർഗ്ഗം:1845-ൽ ജനിച്ചവർ
വർഗ്ഗം:1908-ൽ മരിച്ചവർ
എമിലി ബോവൽ

**എമിലി ബോവൽ** (21 ഫെബ്രുവരി 1841-ഏപ്രിൽ 1885) ഒരു ഫിസിഷ്യനും കൂടാതെ എഡിൻബർഗ് സെവനിലെ യഥാർത്ഥ അംഗങ്ങളിൽ ഒരാളായി അംഗീകരിക്കപ്പെട്ട വനിതയുമായിരുന്നു. വൈദ്യശാസ്ത്ര യോഗ്യത നേടിയ ശേഷം ലണ്ടനിലെ മെറിലിബോൺ റോഡിലെ ന്യൂ ഹോസ്പിറ്റൽ ഫോർ വുമൺ എന്ന സ്ഥാപനത്തിലും പാരീസിലും അവർ ജോലി ചെയ്തു. വൈദ്യശാസ്ത്ര രംഗത്തിന് അവർ നൽ‌കിയ സേവനങ്ങളുടെപേരിൽ ഫ്രഞ്ച് സർക്കാർ അവർക്ക് ഓഫീസിയെർ ഡെസ് ഓർഡ്രെ ഡെസ് പാംസ് അക്കാദെമിക്വെസ് അവാർഡ് നൽകി. ന്യൂറോളജിസ്റ്റ് വില്യം അലൻ സ്റ്റർജ് ആയിരുന്നു അവരുടെ ഭർത്താവ്.

## ആദ്യകാല ജീവിതം
1841 ഫെബ്രുവരി 21 ന് ലണ്ടനിൽ സാറാ ലൂയിസയുടെയും (മുമ്പ്, ജോൺസ്) ജോൺ റോച്ച് ബോവെലിന്റെയും (1803-1852) മകളായി ബോവൽ ജനിച്ചു. ലണ്ടനിലെ ക്വീൻസ് കോളേജിൽ വിദ്യാഭ്യാസം ചെയ്ത അവർ അവിടെ ഗണിതശാസ്ത്ര അദ്ധ്യാപികയായി കുറച്ചുകാലം താമസിച്ചു. ക്വീൻസ് കോളേജിലെ മറ്റ് സമകാലിക വിദ്യാർത്ഥികളിൽ സോഫിയ ജെക്സ്-ബ്ലേക്ക് ഉൾപ്പെടുന്നു, അവൾ പിന്നീട് എഡിൻബർഗ് സർവകലാശാലയിൽ പഠിച്ചു.

'എഡിൻബർഗ് സെവൻ', (മേരി ആൻഡേഴ്സൺ, മറ്റിൽഡ ചാപ്ലിൻ, ഹെലൻ ഇവാൻസ്, സോഫിയ ജെക്സ്-ബ്ലേക്ക്, എഡിത്ത് പെച്ചെയ്, ഇസബെൽ തോൺ) എന്നിവരിൽ ഒരാളായി കണക്കാക്കപ്പെടുന്നുണ്ടെങ്കിലും, 1869 ലെ മെട്രിക്കുലേഷൻ റെക്കോർഡുകളിലും എഡിൻബർഗ് സർവകലാശാലയുടെ 1869/70 അധ്യയന വർഷത്തിലെ (മറ്റ് വനിതാ വിദ്യാർത്ഥികളെ അവിടെ പട്ടികപ്പെടുത്തിയിട്ടുണ്ട്) ക്ലാസ് പ്രൈസ് ലിസ്റ്റുകളിലും അവളുടെ പേര് ഇല്ല. 1870-ന്റെ അവസാനത്തിൽ, കാതറിൻ റസ്സൽ, വിസ്‌കൗണ്ടസ് ആംബർലി സ്പോൺസർ ചെയ്‌ത സ്‌കോളർഷിപ്പ് അവർ നേടുകയും, അവളുടെ ചരമക്കുറിപ്പിൽ 1871-ൽ എഡിൻബർഗ് യൂണിവേഴ്‌സിറ്റിയിൽ സോഫിയ ജെക്‌സ്-ബ്ലേക്കിനോടും മറ്റുള്ളവരോടുമൊപ്പം വൈദ്യശാസ്ത്രം പഠിക്കാൻ ചേർന്നതായി പറയുന്നുണ്ട്. എഡിൻബറോയിൽ തുടരാൻ കഴിയാതെ വന്നപ്പോൾ 1873-ൽ പഠനം തുടരാനായി ഫ്രാൻസിലെ പാരീസിലേക്ക് താമസം മാറിയ അവർ ഒടുവിൽ 1877-ൽ പാരീസിൽ ഡോക്ടറായി യോഗ്യത നേടി. അവരുടെ മെഡിക്കൽ തീസിസിന്റെ വിഷയം "അപസ്മാരം, ഹിസ്റ്ററോ-അപസ്മാര രോഗങ്ങളെ തുടർന്നുള്ള കൺജസ്റ്റീവ് പ്രതിഭാസങ്ങൾ" എന്നതായിരുന്നു.

## കരിയർ
1877-ൽ പാരീസിൽ വച്ച് തന്റെ ഭാവി ഭർത്താവും, ഫിസിഷ്യനുമായ വില്യം അലൻ സ്റ്റർജിനെ കണ്ടുമുട്ടുകയും അവർ ഒരുമിച്ച് ലണ്ടനിലേക്ക് മടങ്ങി, സെപ്റ്റംബർ 27-ന് പാഡിംഗ്ടണിലെ സെന്റ് സേവിയേഴ്‌സ് പള്ളിയിൽ വച്ച് വിവാഹിതരാകുകയും ചെയ്തു. അതിനുശേഷം വിംപോൾ സ്ട്രീറ്റിൽ ഒരുമിച്ച്  പരിശീലനം ആരംഭിക്കുകയും ബോവൽ ക്വീൻസ് കോളേജുമായുള്ള ബന്ധം തൻറെ പുതുക്കുകയും ചെയ്ത ബോവൽ, ശരീരശാസ്ത്രത്തെയും ശുചിത്വത്തെയും കുറിച്ച് പ്രഭാഷണം നടത്തിയതോടൊപ്പം, സ്ത്രീകൾക്കായി ആംബുലൻസ് ക്ലാസുകളും നടത്തി.

## മരണവും പാരമ്പര്യവും
1884-ൽ അവരുടെ ശ്വാസകോശസംബന്ധമായ പ്രശ്നങ്ങൾ കൂടുതൽ ഗുരുതരമായതോടെ 1885 ഏപ്രിൽ ആദ്യം അവർ അന്തരിച്ചു. ഫ്രാൻസിലെ നൈസിലെ സെന്റ് മാർഗറൈറ്റ് സെമിത്തേരിയിൽ അവളെ സംസ്കരിച്ചു.

## അവലംബം
ഫ്രാൻസെസ് ഹോഗൻ

**ഫ്രാൻസെസ് എലിസബത്ത് ഹോഗൻ** (മുമ്പ്, മോർഗൻ; 20 ഡിസംബർ 1843 - 5 ഫെബ്രുവരി 1927) ഒരു വെൽഷ് ഡോക്ടറും യൂറോപ്പിലെ ഏതെങ്കിലും സർവകലാശാലയിൽ നിന്ന് വൈദ്യശാസ്ത്രത്തിൽ ഡോക്ടറേറ്റ് നേടിയ ആദ്യത്തെ ബ്രിട്ടീഷ് വനിതയുമായിരുന്നു. ഒരു പയനിയറിംഗ് മെഡിക്കൽ പ്രാക്ടീഷണറും ഗവേഷകയും സാമൂഹിക പരിഷ്കർത്താവുമായിരുന്ന അവർ വെയിൽസിൽ രജിസ്റ്റർ ചെയ്ത ആദ്യത്തെ വനിതാ ഡോക്ടറെന്ന ഖ്യാതിയും നേടി. അവരും ഭർത്താവും ചേർന്നുള്ള ബ്രിട്ടനിൽ ആദ്യത്തെ സംയുക്ത മെഡിക്കൽ പ്രാക്ടീസ് ആരംഭിച്ചു.

## ആദ്യകാല ജീവിതവും വിദ്യാഭ്യാസവും
വെയിൽസിലെ ബ്രെക്കോണിലാണ് ഫ്രാൻസിസ് ഹോഗൻ ജനിച്ചത്, അവിടെ അവളുടെ പിതാവ് റിച്ചാർഡ് മോർഗൻ ഒരു വികാരിയുടെ സഹായിയായി ജോലി ചെയ്തിരുന്നു. അവൾ വളർന്നതും പഠിച്ചതും ഗ്ലാമോർഗനിലെ കൗബ്രിഡ്ജിലും പിന്നീട് വിൻഡ്‌സറിലും ആയിരുന്നു. കൗമാരപ്രായത്തിൽ, അവൾ ഒരു അവിഹിത ബന്ധത്തിലെ മകൾക്ക് ജന്മം നൽകുകയും കുട്ടി അവരുടെ അമ്മയോടൊപ്പം വളർന്ന് ഫ്രാൻസിസിന്റെ സഹോദരിയെന്ന നിലയിൽ കടന്നുപോകുകയും ചെയ്തു. അവർ പാരീസിലും ഡസൽഡോർഫിലും പഠിക്കാൻ പോയി.

1867-ലെ കൗൺസിൽ ഓഫ് ദി വർഷിപ്പ്ഫുൾ സൊസൈറ്റി ഓഫ് അപ്പോത്തിക്കറീസ് അതിന്റെ പ്രൊഫഷണൽ പരീക്ഷകളിൽ നിന്ന് സ്ത്രീകളെ ഒഴിവാക്കിയതിനെത്തുടർന്ന്, മോർഗൻ റഷ്യയിലെ ആദ്യത്തെ വനിതാ ഫിസിഷ്യനായിരുന്ന നഡെഷ്ദ സുസ്ലോവ 1867 ഡിസംബറിൽ ബിരുദം നേടിയ സൂറിച്ച് സർവകലാശാല അവളുടെ മെഡിക്കൽ വിദ്യാഭ്യാസത്തിനായി തെരഞ്ഞെടുത്തു. അവിടെ, മോർഗൻ പ്രതീക്ഷിച്ച അഞ്ച് വർഷത്തേക്കാളും മുമ്പായി, മൂന്ന് വർഷത്തിനുള്ളിൽ വൈദ്യശാസ്ത്ര കോഴ്‌സ് പൂർത്തിയാക്കുകയും, 1870 മാർച്ചിൽ സൂറിച്ച് യൂണിവേഴ്‌സിറ്റിയിൽ എം.ഡി.  നേടിയ രണ്ടാമത്തെ വനിതയായിത്തിരുകയും ചെയ്തു. അതിനുശേഷം, വിയന്നയിലെ ഒരു ക്ലിനിക്കിൽ അവർ ഓപ്പറേറ്റീവ് മിഡ്‌വൈഫറിയെക്കുറിച്ച് പഠിക്കുകയും സർജനായ ഗുസ്താവ് ബ്രൗണിന്റെ ശിഷ്യയായി മാറുകയും ചെയ്തു.

1870 മാർച്ചിൽ സൂറിച്ച് സർവ്വകലാശാലയിൽ നിന്ന് മെഡിക്കൽ ഡോക്ടറേറ്റ് നേടിയ അവർ, മൂന്ന് വർഷത്തിനുള്ളിൽ ആറ് വർഷത്തെ കോഴ്സ് പൂർത്തിയാക്കിക്കൊണ്ട്, യൂറോപ്യൻ എംഡി ബിരുദം നേടുന്ന ആദ്യത്തെ ബ്രിട്ടീഷ് വനിതയായിത്തീരുകയും ചെയ്തു.

## കരിയർ
ബിരുദാനന്തരം ഫ്രാൻസെസ് ബ്രിട്ടനിലേക്ക് മടങ്ങുന്നതിന് മുമ്പ് വിയന്ന, പ്രാഗ്, പാരീസ് എന്നിവിടങ്ങളിലെ മികച്ച മെഡിക്കൽ വിദ്യാലയങ്ങളിൽ ബിരുദാനന്തര ബിരുദ പഠനം നടത്തി. ലണ്ടനിലെ ന്യൂ ഹോസ്പിറ്റൽ ഫോർ വിമനിലെ എലിസബത്ത് ഗാരറ്റ് ആൻഡേഴ്സണുമായി ചേർന്ന് ഒരു മെഡിക്കൽ പ്രാക്ടീഷണറായി അവൾ വർഷങ്ങളോളം ചെലവഴിച്ചു. 1871-ൽ എലിസബത്ത് ബ്ലാക്ക്‌വെല്ലിനൊപ്പം നാഷണൽ ഹെൽത്ത് സൊസൈറ്റി സ്ഥാപിക്കാനും അവർ സഹായിച്ചു. "ജനസംഖ്യയിലെ എല്ലാ വിഭാഗങ്ങൾക്കിടയിലും ആരോഗ്യം പ്രോത്സാഹിപ്പിക്കുക" എന്നതായിരുന്നു അതിന്റെ പ്രഖ്യാപിത ലക്ഷ്യം.

.

## അവലംബം
റെബേക്ക കോൾ

**റെബേക്ക ജെ. കോൾ** (മാർച്ച് 16, 1846ഓഗസ്റ്റ് 14, 1922) ഒരു അമേരിക്കൻ ഫിസിഷ്യനും സംഘടനാ സ്ഥാപകയും സാമൂഹിക പരിഷ്കർത്താവുമായിരുന്നു. 1867-ൽ, റെബേക്ക ലീ ക്രംപ്ലറിന് ശേഷം അമേരിക്കയിൽ ഡോക്ടറായ രണ്ടാമത്തെ ആഫ്രിക്കൻ-അമേരിക്കൻ വനിതയായി അവർ മാറി. അവളുടെ ജീവിതത്തിലുടനീളം, അവളുടെ മെഡിക്കൽ വിദ്യാഭ്യാസത്തിന് വംശീയവും ലിംഗഭേദവും അടിസ്ഥാനമാക്കിയുള്ള തടസ്സങ്ങൾ അവൾ അഭിമുഖീകരിച്ചു,  

## ആദ്യകാല ജീവിതവും വിദ്യാഭ്യാസവും
അഞ്ച് മക്കളിൽ ഒരാളായി 1846 മാർച്ച് 16 ന് ഫിലാഡൽഫിയയിലാണ് റെബേക്ക  ജനിച്ചത്. 

ലാറ്റിൻ, ഗ്രീക്ക്, ഗണിതശാസ്ത്രം എന്നിവ ഉൾപ്പെടുന്ന പാഠ്യപദ്ധതിയിൽ 1863-ൽ ബിരുദം നേടിയ റെബേക്ക  ഇൻസ്റ്റിറ്റ്യൂട്ട് ഫോർ കളർഡ് യൂത്ത് ഹൈസ്കൂളിൽ ചേർന്നു. 1867- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടി, ആൻ പ്രെസ്റ്റണിന്റെ മേൽനോട്ടത്തിൽ, (സ്കൂളിന്റെ ഡീനായ ആദ്യ വനിത). 1850-ൽ ക്വാക്കർ നിർമ്മാർജ്ജനവാദികളും മിതത്വ പരിഷ്കർത്താക്കളും ചേർന്നാണ് വിമൻസ് മെഡിക്കൽ കോളേജ് സ്ഥാപിച്ചത്. തുടക്കത്തിൽ പെൻസിൽവാനിയയിലെ ഫീമെയിൽ മെഡിക്കൽ കോളേജ് എന്ന് നാമകരണം ചെയ്യപ്പെട്ടു, എം.ഡി നൽകി സ്ത്രീകൾക്ക് ഔപചാരിക മെഡിക്കൽ പരിശീലനം നൽകുന്ന ആദ്യത്തെ സ്കൂളാണിത്.  കോളിന്റെ ബിരുദ തീസിസിന്റെ തലക്കെട്ട് *ദി ഐ ആൻഡ് ഇറ്റ്‌സ് അപ്പെൻഡേജസ്* എന്നായിരുന്നു.  തന്റെ മുതിർന്ന വർഷത്തിൽ, റെബേക്ക  സഹ മെഡിക്കൽ വിദ്യാർത്ഥികളായ ഒഡെലിയ ബ്ലിൻ, മാർത്ത ഇ. ഹച്ചിംഗ്സ് എന്നിവർക്കൊപ്പമാണ് താമസിച്ചിരുന്നത്. ഏകദേശം മുപ്പത് വർഷങ്ങൾക്ക് ശേഷം, ഫിലാഡൽഫിയയിലെ 'വർണ്ണരേഖ' മുറിച്ചുകടക്കുന്നത് കോളിന്റെ കോളേജിലെ പഠനത്തെയും അവളുടെ മെഡിക്കൽ കരിയറിനായുള്ള അവളുടെ പദ്ധതികളെയും പാളം തെറ്റിച്ചതെങ്ങനെയെന്ന് വിശദീകരിക്കുന്ന ഒരു ലേഖനം ബ്ലിൻ എഴുതി. 

## ഔദ്യോഗിക ജീവിതം
ബിരുദാനന്തരം, റെബേക്ക  എലിസബത്ത് ബ്ലാക്ക്‌വെല്ലിന്റെ ന്യൂയോർക്ക് ഇൻഡിജെന്റ് വുമൺ ആൻഡ് ചിൽഡ്രൻ ഇൻഫർമറിയിൽ പരിശീലനം നേടി, അവിടെ സ്ത്രീകളെ പ്രസവത്തിനു മുമ്പുള്ള പരിചരണവും ശുചിത്വവും പഠിപ്പിക്കുന്നതിനായി ടെൻമെന്റുകളിൽ പോകാനുള്ള ചുമതല അവളെ ഏൽപ്പിച്ചു.  ഫിലാഡൽഫിയയിലേക്ക് മടങ്ങുന്നതിന് മുമ്പ് റെബേക്ക  സൗത്ത് കരോലിനയിൽ ഹ്രസ്വമായി വൈദ്യപരിശീലനം നടത്തി. 1873-ൽ റെബേക്ക  ഡോ. ഷാർലറ്റ് ആബിയുമായി ചേർന്ന് ഒരു വനിതാ ഡയറക്ടറി സെന്റർ ആരംഭിച്ചു, അത് പിന്നാക്കം നിൽക്കുന്ന സ്ത്രീകൾക്കും കുട്ടികൾക്കും മെഡിക്കൽ, നിയമ സേവനങ്ങൾ നൽകി. 1899 ജനുവരിയിൽ  വാഷിംഗ്ടൺ ഡിസിയിലെ അസ്സോസിയേഷൻ ഫോർ ദി റിലീഫ് ഓഫ് ഡെസ്റ്റിറ്റിയൂട്ട് കളർഡ് വുമൺ ആൻഡ് ചിൽഡ്രൻ നടത്തുന്ന ഒരു ഹോം സൂപ്രണ്ടായി കോളിനെ നിയമിച്ചു. അസ്സോസിയേഷന്റെ 1899 ലെ റിപ്പൊർട്ട് കോളിന് ആ സ്ഥാനത്തിരിക്കാൻ അർഹയാക്കുന്ന എല്ലാ കഴിവുകളും ഉള്ളതായി രേഖപ്പെടുത്തിയിട്ടുണ്ട്  

## മരണം
1922 ഓഗസ്റ്റ് 14-ന് 76-ാം വയസ്സിൽ റെബേക്ക  അന്തരിച്ചു. പെൻസിൽവാനിയയിലെ കോളിംഗ്ഡെയ്ലിലുള്ള ഈഡൻ സെമിത്തേരിയിൽ അവളെ സംസ്കരിച്ചു.  അവളുടെ കുറച്ച് റെക്കോർഡുകളോ ഫോട്ടോകളോ സംരക്ഷിക്കപ്പെട്ടിട്ടുണ്ട്. 

## റഫറൻസുകൾ
ഗർഭകാല പ്രമേഹം

**പ്രമേഹമില്ലാത്ത** ഒരു സ്ത്രീക്ക് ഗർഭാവസ്ഥയിൽ രക്തത്തിലെ പഞ്ചസാരയുടെ അളവ് കൂടുന്ന അവസ്ഥയാണ് ഗർഭകാല പ്രമേഹം എന്ന് പറയുന്നത്.  ഗർഭാവസ്ഥയിലുള്ള പ്രമേഹം സാധാരണയായി ചില ലക്ഷണങ്ങളേ കാണിക്കുന്നുള്ളൂ   എന്നിരുന്നാലും, ഇത് പ്രീ-എക്ലാംസിയ, വിഷാദ രോഗം, സിസേറിയൻതുടങ്ങിയവ  ആവശ്യമായി വരാനുള്ള സാധ്യത വർദ്ധിപ്പിക്കുന്നു.   ഗർഭകാല പ്രമേഹം ചികിഝിക്കാതിരുന്നാൽ ജനിക്കുന്ന കുഞ്ഞുങ്ങൾക്ക് ജനനശേഷം മാക്രോസോമിയ,  ഹൈപ്പോഗ്ലൈസീമിയ, മഞ്ഞപ്പിത്തം എന്നിവ ഉണ്ടാകാനുള്ള സാധ്യത കൂടുതലാണ്.  കൂടാതെ കുഞ്ഞിന്റെ മരണത്തിനും കാരണമാകുന്നു.   പിന്നീട് ദീർഘകാലാടിസ്ഥാനത്തിൽ, കുട്ടികൾക്ക് അമിതഭാരവും ടൈപ്പ് 2 പ്രമേഹവും ഉണ്ടാകാനുള്ള സാധ്യത കൂടുതലാണ്. 

ഇൻസുലിൻ പ്രതിരോധം മൂലമോ ഇൻസുലിൻ ഉത്പാദനം കുറയുന്നതിനാലോ ഗർഭാവസ്ഥയിൽ ഗർഭകാല പ്രമേഹം ഉണ്ടാകാം.  അമിതഭാരം, മുൻ ഗർഭകാല പ്രമേഹം, ടൈപ്പ് 2 പ്രമേഹമുള്ള കുടുംബ ചരിത്രം, പോളിസിസ്റ്റിക് ഓവേറിയൻ സിൻഡ്രോം എന്നിവ സ്ഥിതി വഷളാക്കുന്നു.  രക്തപരിശോധനയിലൂടെയാണ് രോഗനിർണയം നടത്തുന്നത്.  സാധാരണ അപകടസാധ്യതയുള്ളവർക്ക്, ഗർഭാവസ്ഥയുടെ 24 മുതൽ 28 ആഴ്ചകൾക്കിടയിലുള്ള സ്ക്രീനിംഗ് ശുപാർശ ചെയ്യുന്നു.   ഉയർന്ന അപകടസാധ്യതയുള്ളവർ പ്രസവത്തിന് മുമ്പേ തന്നെ പരിശോധന നടത്തേണ്ടത് ആവശ്യമാണ്. 

ആരോഗ്യകരമായ ഭാരവും ഗർഭധാരണത്തിനു മുമ്പുള്ള വ്യായാമവും പ്രതിരോധത്തിന് സഹായിക്കുന്നു.  ഗർഭകാല പ്രമേഹത്തെ പ്രമേഹ ഭക്ഷണക്രമം, വ്യായാമം, മരുന്നുകൾ ( മെറ്റ്ഫോർമിൻ പോലുള്ളവയാൽ അകറ്റി നിർത്താൻ സാധിക്കും.  ഇൻസുലിൻ കുത്തിവയ്പ്പുകൾ എന്നിവ ഉപയോഗിച്ചാണ് ഇതിനുള്ള ചികിത്സ.  മിക്ക സ്ത്രീകളും ഭക്ഷണത്തിലൂടെയും വ്യായാമത്തിലൂടെയും രക്തത്തിലെ പഞ്ചസാര നിയന്ത്രിക്കുന്നുണ്ട്.  രോഗം ബാധിച്ചവരിൽ രക്തത്തിലെ പഞ്ചസാര പരിശോധന ഒരു ദിവസം നാല് തവണ നിർദ്ദേശിക്കപ്പെടുന്നു.  പ്രസവശേഷം എത്രയും വേഗം മുലയൂട്ടാൻ ശുപാർശ ചെയ്യുന്നു. 

ഗർഭകാല പ്രമേഹം 3-9% ഗർഭിണികളെ ബാധിക്കുന്നു.  മൂന്നാം മാസത്തിൽ ഇത്  സാധാരണമാണ്.  20 വയസ്സിന് താഴെയുള്ളവരിൽ  1% പേരെയും 44 വയസ്സിന് മുകളിലുള്ളവരിൽ 13% പേരെയും ഇത് ബാധിക്കുന്നു. ഏഷ്യക്കാർ, അമേരിക്കൻ ഇന്ത്യക്കാർ, തദ്ദേശീയരായ ഓസ്‌ട്രേലിയക്കാർ, പസഫിക് ദ്വീപുകാർ എന്നിവരുൾപ്പെടെ നിരവധി വംശീയ വിഭാഗങ്ങൾക്ക് അപകടസാധ്യത കൂടുതലാണ്.   90% കേസുകളിലും, കുഞ്ഞ് ജനിച്ചതിനുശേഷം ഗർഭകാല പ്രമേഹം പരിഹരിക്കപ്പെടുന്നതായി കാണുന്നുണ്ട്.  എന്നിരുന്നാലും, സ്ത്രീകൾക്ക് ടൈപ്പ് 2 പ്രമേഹം വരാനുള്ള സാധ്യത കൂടുതലാണ്. 

## അപകടസാധ്യത ഘടകങ്ങൾ മുൻപ്
ഗർഭകാല പ്രമേഹം വരാനുള്ള കാരണങ്ങൾ ഇവയാണ്: 

* പോളിസിസ്റ്റിക് ഓവറി സിൻഡ്രോം 
* ഗർഭകാലത്തെ പ്രമേഹം അല്ലെങ്കിൽ പ്രീ ഡയബറ്റിസ്, ഗ്ലൂക്കോസ് ടോളറൻസ്, അല്ലെങ്കിൽ വൈകല്യമുള്ള ഫാസ്റ്റിംഗ് ഗ്ലൈസീമിയ എന്നിവ
* ടൈപ്പ് 2 പ്രമേഹമുള്ള ഒരു  കുടുംബ ചരിത്രം
* പ്രസവിക്കാനുള്ള പ്രായമാകുമ്പോൾ ഒരു സ്ത്രീക്ക് അസുഖം വരാനുള്ള സാധ്യത വർദ്ധിക്കുന്നു (പ്രത്യേകിച്ച് 35 വയസ്സിനു മുകളിലുള്ള സ്ത്രീകൾക്ക്).
*  
* വംശീയത (അപകടസാധ്യത കൂടുതലുള്ളവരിൽ ആഫ്രിക്കൻ-അമേരിക്കക്കാർ, ആഫ്രോ-കരീബിയക്കാർ, തദ്ദേശീയരായ അമേരിക്കക്കാർ, ഹിസ്പാനിക്കുകൾ, പസഫിക് ദ്വീപുകാർ, ദക്ഷിണേഷ്യയിൽ നിന്നുള്ള ആളുകൾ എന്നിവർ ഉൾപ്പെടുന്നു)
* അമിതഭാരം, പൊണ്ണത്തടി  എന്നിവ യഥാക്രമം 2.1, 3.6, 8.6 എന്നീ ഘടകങ്ങളാൽ അപകടസാധ്യത വർദ്ധിപ്പിക്കുന്നു. 
* ഒരു കുട്ടിക്ക് മാക്രോസോമിയ ഉണ്ടെങ്കിൽ&nbsp;&nbsp;
* മുമ്പത്തെ മോശം പ്രസവ ചരിത്രം
* മറ്റ് ജനിതക അപകട ഘടകങ്ങളായ കുറഞ്ഞത് 10 ജീനുകളിൽ ചില പോളിമോർഫിസം ഗർഭകാല പ്രമേഹ സാധ്യതയുമായി ബന്ധപ്പെട്ടിരിക്കുന്നു, പ്രത്യേകിച്ച് TCF7L2 . 

## അവലംബം

വർഗ്ഗം:ഗർഭിണികളിലെ ആരോഗ്യ പ്രശ്നങ്ങൾ
വർഗ്ഗം:പ്രമേഹം